Pedervet quevren - Ar pempet Chabistr - Wikimammenn\nPedervet quevren - Ar pempet Chabistr\nYouen-Yan-Lois Derrien, 1779-1792 (?) (p. 375-377)\n◄ Ar pevare Chab. Daou exempl caër var ar sujet diaraoc Ar pempet Chab. Evit rei couraich d’an ene pehini a so en dentationou Ar c’huec’hvet Chab. Penaus e c’hell an dentation hac ar blijadur beza pec’het ►\nEvit rei couraich d’an Ene pehini a so en dentationou.\nVA Philotee, an dentationou bras ha violant peveus a re hon eus comset bremâ souden, ne vezont, jamæs permetet gant Doue, nemet a enep an eneou pere a fell dezàn da ziorren d’e garantez pur hac excellant : mæs ne de quet cousgoude lavaret evit quemense penaus e vent assur da erruout eno : rac aviziou ez e bet c’hoarvezet gant ar re pere a yoa bet ferm en dentationou violant, ma zint bet en em gafet trec’het gant an dentationou dister e deffaut beza bet fidel da brofita eus ar faver en devoa grêt Doue dezo : quememâ a lavaràn evit d’ar fin, mar gu’erru gueneoc’h beza jamæs affliget gant an dentationou bras-se, ma c’houiot ervat e teu Doue neuse d’ho favorisa gant ur faver extraordinal, pe dre hini e tisque penaus e fel dezâ ho renta bras ha considerabl dirac e visaich, ha ma viot ato cousgoude humbl hac en aon : hep en em assuri da allout trec’hi an dentationou munut, goude beza trec’het ar re vras nemet dreur fidelite continuel en andret e Vajeste.\nPe seurt tentationou bennâc eta a erruo gueneoc’h ha pe seurt plijadur bennâc a santot dreizo, endrâ zui ho volontez da revusi e c’honsantamant non pas hepquen d’an dentation mæs choaz d’ar blijadur, n’en em droublit morsetout ; rac Doue ne d’e quet offanset a guemense. Pa vez semplet un den ha pa na ro mui merq ebet a vuez, e lequeer an dourn var e galon, ha gant nebeut ma e santer o lammet, e teuer da jugi penaus ema e buez, hac e c’haller dre voyen un dour precius bennâc ober dezàn distrei en e nerz hac en e santimant ; evelse e c’herru aviziou dre ar violanç eus an dentationou ma seblant e vez semplet hon ene toutafæt en hevelep-fæçon na gaffet e ve mui na buez spirituel na mouvamant ebet en-hi evit Doue ; hoguen mar fell deomp anaout pe hi a so beo pe hi a so maro en e chraç, lequeomp hon dourn var hor c’halon : consideromp hac en o deveus hor c’halon hac hor volontez o mouvamant spirituel c’hoaz, da lavaret e, hac ii a ra o dever o revusi o c’honsantamant ouz an dentation hac ouz ar blijadur ; rac endra ema en hor c’halon ar mouvamant eus ar revus, ez omp sur penaus ema enomp ar garantez, pehini eo buez hon ene, hac en em guef Jesus-Christ hor Salver en hon ene, evintâ da veza cuzet ha goloet en-hi ; en hevelep-fæçon, moïenant an exerciç contingel eus an oræson eus ar Sacramanchou hac eus ar fizianç e Doue, ma tui hon nerz enomp adarre, hac e vesimp dre ur vuez hantier hac agreabl.\nAdtapet diwar « https://br.wikisource.org/w/index.php?title=Pedervet_quevren_-_Ar_pempet_Chabistr&oldid=129464 »


DELLA™ Truck transport from Voronezh to Tyumen (find backway trucks for freight transportation Voronezh - Tyumen)\n04.07–04.09 Available and backway transport. Truck transport Voronezh Oblast — Tyumen Oblast\nVoronezh (RU) — Tyumen region. (RU) tilt 22 t 90 m³\nVoronezh (RU) — Tyumen region. (RU) tilt 10 t 45 m³\nVoronezh (RU) — Tyumen region. (RU) tilt 2 t 15 m³\nVoronezh (RU) — Tyumen region. (RU) outsized 60 t\nVoronezh (RU) — Tyumen region. (RU) tilt 5 t 40 m³\nVoronezh (RU) — Tyumen region. (RU) tilt 20 t 90 m³\nTrucks for truck transport Voronezh obl. — Tyumen obl., nearby regions:


Trede levr - XVI - Wikimammenn\nTrede levr - XVI\n◄ War ar pez a dleomp da lavaret ha da ober, pa zeu eur c’hoant bennag enn hor c’haloun Trede levr - XVI Red eo e pep tra en em fisiout e Doue ►\nE Doue hep-ken e tleer klask pep gwir dizoan.\n1.— Ann ene mad. — Ne d-eo ket er vuez-man, er vuez all eo emoun o c’hortoz kaout kemend a hellann da c’hoantaat, kemend a hellann da zonjal evit frealzidigez va ene. Ha pa’m bije-me va-unan kemend frealzidigez a zo er bed, ha pa hellfenn-me kaout ann holl zudiou, ann traou-ze holl ne badfent ket pell amzer ; eunn dra hag a ze anat eo.\nEvel-se ’ta, va ene, ne helli kaout nep gwir dizoan, nep gwir euruzded nemet e Doue ; rak Doue a zizoan ar re baour hag a ro skoaz d’ar re a zo izel ho c’haloun. Gortoz eunn nebeut, va ene, gortoz ma seveno Doue he c’her ; neuze ez pezo da walc’h euz a holl vadou ann env.\nMar klaskez dreist-penn madou ar bed-man, e kolli madou ann env, ar madou a bado da viken. Bez’ o tleez en em zervicha euz a vadou ar bed, ha c’hoantaat ar madou ne dremenint biken. N’hellez kaout da walc’h gant madou ann douar, o veza ne d-oud ket krouet evit ar madou-ze.\n3. — Ha pa’z pe, va ene, kement tra vad a zo war ann douar, ne oufez beza euruz. E Doue en deuz krouet pep tra, e Doue eo ema da levenez ha da euruzded.\nAnn euruzded-ze ne d-eo ket hevel oc’h ann hini a zao e spered tud ar bed hag a hillig ho c’haloun, tud diskiant ma’z int ! Hevel eo oc’h ann euruzded a zeu a-wechou d’ar re ne garont memet traou ann env, d’ar re a zo glann ho c’haloun, hag a dro ho ene etreze Doue, enn envou.\nDizoan ann dud ne dalvez netra ha ne bad ket pell. Ar gwir frealzidigez a zo ann hini a zo digaset er galoun gant ar wirionez. Ann den a wir feiz a zo e pep leac’h Jezuz enn he gerc’hen ; dizoania a ra anezhan, ha neuze ann den a wir feiz a lavar d’he Zalver :\nPlijet gan-e-hoc’h, o va Jezuz, rei d’in skoaz e pep leac’h hag e peb amzer. Ra vezo frealzidigez va ene dioueret a galoun vad pep frealzidigez a berz ann dud. Ha mar diouerann ho frealzidigez-hu, Aotrou Doue, ra vezo va dizoan vrasa sonjal ez eo bet ann dra-ze gourc’hemennet gan-e-hoc’h, hag ez eo e gwirionez ar boan a zo dleet d’in evit va fec’hejou ; rak ne vezo ket drouk enn-hoc’h atao, hag ho kourdrouzou ne badint ket bepred.\nPep den a glemm, eme ann Abostol sant Paol, hag a oad da oad ann dud holl a lavar evel-d-han. Petra glaskit-hu eta e-touez ann dud ? Petra c’houlennit-hu out-ho ? Petra a oufent-hi da rei d’e-hoc’h ? Strafilet eo ho c’haloun bepred, gwall enkrezet int a bep tu ; evel-d-hoc’h e klaskont ar peoc’h ha, kaer ho deuz, n’her c’havont ket. Penaoz ec’h oufe ann enkrez hag ann drouk-ioulou digas ar peoc’h d’hoc’h ene ? N’en em faziit ket pelloc’h, ha paouezit da lavaret d’ann drouk-ioulou : Roit d’in ar peoc’h. Ar peoc’h a zo e Doue, e Doue hep-ken ; enn-han hep-ken eo ema pep levenez ha pep frealzidigez.\nTroit eta hoc’h ene war-zu ann Aotrou Doue ha dilezit ann holl draou all ; neuze e viot war hent ar gwir euruzded. N’euz netra, kredit se, netra a gemend a ve par da euruzded ann hini a zispriz ar skianchou a-ziaveaz hag a zo distag dioc’h plijaduresiou ar c’hik, dioc’h ar bed ha dioc’h ann oll draou krouet, nemet evit ar pez a zo red hep-ken. N’euz netra kouls hag euruzded ann hini a dro he ene war-zu Doue hep-ken hag etrezek enn-han he-unan, hag a oar en em zevel dreist kement tra zo er bed. N’euz netra hevel oc’h euruzded ann hini ne vev nemet dre sklerijen Doue, hâg a vir atao anezhi glann ha sklear enn he galoun, o kas pell diout-han tevalijen ann douar hag ar skeudennou goullo a zeu hag a ia enn dro d’e-omp. Hag hen zo tra kouls hag euruzded ann hini a zo he ene hevel oc’h eur mellezour a weler enn-han ann Aotrou Doue mad ha santel-meurbed, n’euz netra a gemend a ve par da euruzded ann hini a laka bemdez da greski ar sklerijen en deuz bet digant Doue, hag a ra kement-se holl beteg ar mare ma teu ar wirionez da skuba ann devalijen. Neuze ann den Doue-ze a ziskuiz e-tal ar feunteun a sklerijen ; hag eno, er penn diveza euz he hent, e-mesk ann Elez hag ar Zent euruz, eno he zudiou a bado da viken.\nAdtapet diwar « https://br.wikisource.org/w/index.php?title=Trede_levr_-_XVI&oldid=89118 »\nKemmoù diwezhañ degaset d'ar bajenn-mañ d'an 28 Mez 2016, da 21:42.


Esperanteg | A ! Lenn...\nCategory Archives: Esperanteg\nSveda alumeto, Anton Ĉeĥov, bro-Rusia (1884)\nUn danevell-polis dezhi un 20 pajennad bennak.\nKrog on da gompren perak eo Tchekhov ur skrivagner anavezet : reiñ a ra un daolenn vev eus ar vuhez e Rusia e fin an XIXvet kantved. War ar poent-se n’eus netra da lavaret, mont a reer tre e ti an dud ha kemer perzh en o foanioù bras ha munut. Lusket brav eo an dezrevell, gant divizoù farsus.\nE-keñver an istor-polis, n’on ket kendrec’het avat. Gwir eo ne oa ket 100 bloaz ar jener c’hoazh. Tennañ a ra an enklaskerien da ludresadennoù, ha n’eo diazezet o lakadennoù war netra fetis. Gant se, e oan engortoz ez afe o zaol er c’harzh… Gwir eo eo un tamm “dic’hortoz” ar fin… daoust ma vije divinet aes ganeomp, arbennigourien war an danvez ma z’omp, 2 gantved war-lerc’h. An istor a-bezh a son evel un tamm c’hwitadenn neuze, da betra … ?\nLennet e vez hep diaesterioù, hep dale, hep re a engouestl kennebeut. N’eo ket ur bennoberenn.\nOber un evezhiadenn\t| tags: alumeto, Anton, sveda, Tchekhov, Ĉekov\t| posted in Danevelloù, Esperanteg, Polis\nĈeĥa kaj slovaka antologio, a-stroll (2001)\nLodenn gentañ an antologiezh lennegel tchek ha slovak-mañ a ginnig testennoù a ya eus an XIIvet kantved betek ar bloavezhioù 1930, dre vras. Kinniget e vez a bep seurt lennegezh : barzhonegoù, danevelloù ha c’hoariva zoken. Displegadennoù don diwar-benn an div yezh a veve kichen-ha-kichen, hag harp-ouzh-harp, er pezh a oa Tchekoslovakia, a gaver e penn kentañ an dastumad : n’eo ket fall kaout un tañva eus Istor ar vro evit kompren emdroidigezh al lennegezh.\nN’on ket sot ouzh an dastumadoù, dre vras. Diaes eo kaout ur soñj hollek, p’eo bet strollet an testennoù-se evit reiñ ar skeuliad ledanañ posubl eus barregezhioù ar skrivagnerien. Un dra zo sklaer avat : n’eo ket deuet brud ar skrivagnerien-se betek ennomp, ha dianv eo deomp ar bras anezho, ma n’eo ket an holl.\nEn testennoù ez eus lod em eus kavet diaes da lenn abalamour d’ar sujedoù dibabet : pezhioù-c’hoari awenet gant mitologiezh bro-C’hres, danevelloù tennet eus eñvorennoù brezel, lakaomp. Reoù all ne zesachent ket an evezh, hep bezañ displijus. Hag ur wezh an amzer, alies, e soñjen : ya, aze’mañ, deuet eo ganti ! Barzhonegoù o skeiñ er gwenn, enno un draig kuzh, danevelloù gouest da bakañ un aergelc’h rouez…\nPa vije al levr-mañ en ur yezh all, ar pep gwellañ d’ober gantañ vije heuliañ an neudennoù : notenniñ anvioù ar skrivagnerien blijusañ ha klask traoù all ganto. Aze, en esperanteg, n’eo nemet ur seurt gwerennad-dal : n’hellin ket mont pelloc’h, pe ral a wezh. Ret eo o degemer evel m’emaint. Dastumet em eus un nebeut memestra. Ur ganaouenn da luskellat evit ur babig sklav gant Svato-pluk Cech ; un danevell bennak gant Julius Zeyer pe gant Jakub Arbes, testennoù tener diwar-benn he bugale kinniget gant ur vaouez hec’h anv Elena Soltesova ; ur skrivagner eo dedennus e holl destennoù dindan n’eus forzh peseurt stumm e vijent : Matej Anastaz Simacek ; ar barzh Petr Bezruc ivez… re a zo evit o envel holl. Ur vuhezskrid berr a gaver dindan anv pep hini, evit muzuliañ dindan ur sell red lennegel, perzhioù mat ha fall ha levezon ar skrivagner.\nAl levr-mañ, dezhañ da vezañ fonnus (tost da 350 pajennad) n’eo nemet levriad kentañ un heuliad daou. Emichañs eo nevesoc’h an testennoù kinniget en eil : ar c’hromm a ziskoueze tostaat eus an amzer-vremañ dre vras, daoust ma ne oa ket anat atav.\nAnat eo d’al lenner emañ gant ul lennegezh pinvidik-bras hag he deus stummet ur bobl (pe ziv) hep ober trouz er vroioù tost. Meur a wezh on en em c’houlennet : petra a lakafemp, ni, e seurt dastumad ? N’eo ket e-barzh unan peurglok evel an hini kinniget gant Frañsez Favereau, met un dibab eus ar pezhioù gwellañ… Pep hini en deus e soñj war se, sur a-walc’h. Ur boelladenn zedennus eo.\nOber un evezhiadenn\t| tags: antologio, slovaka, stroll, Ĉeĥa\t| posted in Barzhonegoù, Brezel, C'hoariva, Danevelloù, Esperanteg, Fent, Istor, Moliac'h ha Faltazi harozek\nKronikoj el mia tirkesto, Christian Rivière (2005)\nEus Naoned eo an esperantegour-mañ. Strollet en deus el levr-mañ testennoù mesk-divesk, disheñvel-bras an eil re diouzh ar re all : Barzhonegoù, soñjezennoù, danevelloù berr, en o zouez div pe deir o plediñ gant skiant-faltazi.\nSot eo an den gant ar gerioù, evit doare. Gweañ a ra anezho par ma c’hell ha tennañ diouto frazennoù brav ha ster ganto, netra nemet en ur cheñch plas an troc’hoù pe ar vogalennoù. N’heller nemet bamañ rak e ampartiz. Gant se, gwelloc’h eo lenn goustad, ha gras em eus kavet e oa berr an holl destennoù-se.\nAr gwellañ anezho zo e penn kentañ an dastumad : La satana strato ; La kasistino, Metro kroniko… soñjoù dreist ‘zo, danvez danevelloù a-feson, daoust ma ne vijent ket bet astennet a-walc’h\nA-hend-all n’em eus ket kavet dedennus-kenañ an diabarzh. Danvez ‘zo, ur wir bluenn ha soñjoù dibar, met n’eo bet labouret an testennoù-mañ nemet war c’hraf ar yezh. Christian Rivière n’en deus ket kemeret ar boan da vont en tu all d’ar stad a raktres, peurliesañ.\nEvit ar barzhonegoù, n’em eus ket komprenet anezho holl. Unan anezho, leun a sifroù, he deus laosket ac’hanon soc’het : Tra l’aero.\nDa follennata evit meizañ ar pezh a c’heller ober gant ar yezh pinvidik m’eo an esperanteg !\n4 Evezhiadenn\t| tags: Christian, el, kronikoj, mia, Rivière, tirkesto\t| posted in Barzhonegoù, Danevelloù, Esperanteg\nLa Talpoĉasisto, Stephan Lang, Izelvroioù (2001)\nUr wezh ouzhpenn ur romant diwar-benn an eil brezel-bed, ha n’eo ket ur souezh peogwir eo bet awenet kalz gant buhez ar skrivagner e-unan. Hennezh a oa bet ganet e Roumani e 1945, ha tec’het rak diktatouriezh Ceausescu e 1975. Kavet en deus repu en Izelvroioù, lec’h m’eo chomet da heul.\nMamm an dezreveller zo war he zalaroù : distreiñ a ra-eñ d’ar vro d’he gwelet goude pemzek vloaz ezvezañs. En ur monedone diehan etre an amzer-dremenet hag an hini emañ o vevañ, dre istor e vamm, e gerent, e amezeien kement ha dre e eñvorennoù, e kont e istor hiniennel war un dro gant Istor ar vro hag hini e bobl.\nN’on ket ur mailh war an Istor, nebeutoc’h c’hoazh war hini Roumani, ha poan em eus bet o kompren ar bec’h a veze etre ar gumuniezh rouman hag an hini hungarian. Daoust da se, e kavan dedennus atav lenn levrioù lec’h m’eo digreizennet ar brezel e-keñver al lec’h m’emaon o vevañ.\nAl levr-mañ, dezhañ da vezañ berr, 127 pajenn nemetken, zo skrivet mat-tre. Graet en doa Stephan Lang studioù war ar gazetennerezh, ur wezh erru en Izelvrioù : santet e vez en e skrid. Ouzhpenn bezañ un testeni istorel ez eo ivez ur romant diwar-benn klask e orin, marv ar vamm (daoust ma ne c’hoarvezfe ket el levr), hag ar sekredoù. Unan en deus an dezreveller da virout kuzh ivez.\nKriz ha dous eo war un dro : ul lennadenn fromus.\nBez ez eus eus an droidigezh esperanteg abaoe 2007.\nOber un evezhiadenn\t| tags: Lang, mollenjager, Stephan, talpoĉasisto\t| posted in Brezel, Buhezskridoù, Esperanteg, Istor, Romantoù


An darn-vrasañ eus an Hereroed zo o chom e mervent Afrika, en ur vro anvet Namibia. Ar re all zo o chom e Botswana pe Angola.\nEtre an 17vet hag an 18vet kantved he deus divroet ar bobl herero betek al lec'h a vez anvet hiziv Namibia hag int staliet evel mesaerien.\nAnavezet int bet a-drugarez d'ar Portugalad Bartolomeu Dias, ur moraer en deus tremenet Kab ar Spi Mat e 1488. Kalz a Europeaned zo deuet da c'houde. E 1878 e oa deuet an Alamanted met kalz a vo a-enepto dre ma kemerint an douaroù evit an tiez-feurm.\nE 1904 e oa en em savet ar bobl Herero a-enep d'an drevadennerien alaman. Kastizet int bet war urzh ar jeneral Lothar von Trotha ha lazhet kalz anezhe. Abalamour da se eo tremenet o niver eus 80 000 da 15 000 a Hereroed.\nKomz a reont ar yezh Herero (Otjiherero a vez graet anezhi), ur yezh Bantu eo.\nMeur a rannyezh disheñvel zo ha komprenus int peurliesañ an eil gant egile.\nGant an Herero standard e vez graet er mediaioù namibian hag er skol.\nDaouduek eo o sistem diskennadur. An hêrezh a zeu diouzh an tad ha diouzh ar vamm er memes tro.\nAn Herero-ed a zo peurliesañ saverien loened hag o statud a zepant eus an niver a bennoù o deus. Ar chatal an hini en eus ar muiañ a dalvoudegezh. Ar baotred a ra war-dro ar sevel hag ar gwerzhañ loened. Ar maouezed a ra war-dro goro ar saout, al labour menajerez, eostiñ hag ar vugale. Lorc'h zo gant an Hereroed o kaout meot setu perak o deus ar maouezed tokoù kornek. Gwiskañ a ra ar maouzed ivez saeoù viktorian deus an 19vet kantved, bet roet dezhe gant an Alamanted nec'het gant o noazhded.\nOmuroi zo un anv Herero roet d'unan bennak suspedet da vezañ ur sorserez a nij e-pad an noz pe a ra trioù hud pe a varc'h an dud. Skoilh a reont ouzh an Omuroi en ur vont da gousket. Re all a gred, pa vez komzet gant an tasmant d'an noz ha pa vez klevet o mouezh e lak anezhe da vont kuit gant ur skrijadenn. Re all c'hoazh a gousk gant boujienn rak krediñ a reont e vez aon gant an tasmant rak ar sklerijenn. Ar vrizhkredenn, ar superstision-se a gendalc'h hiziv an deiz.\nAdtapet diwar « https://br.wikipedia.org/w/index.php?title=Herero&oldid=1871131 »\nDernière modification le 16 Ebr 2020, à 06:48\nKemmoù diwezhañ degaset d'ar bajenn-mañ d'an 16 Ebr 2020, da 06:48.


Pajenn:Morvan - Kenteliou hag istoriou a skuer vad evit ar Vretoned, 1889.djvu/443 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/443\nar goad. Diou loariad zo eo tec’het kuit, rak gouezet en deuz on doa dizoloet he doul mengleus. Ni on eus soubet hor birou hag hor bouc’hilli en douar distrempet gant ar goad. Jesus crucifiet a c’hourc’hemenne deomp pardoni ; hon Doueou coz a roe otre deomp d’en em venji. Ni on eus dilezet guenoden Jesus evit distrei da hini hon Doueou coz. »\nO clevet traou ker scrijuz, e scorne ar goad em goazied, hag an indianed a verve gant ar gounnar.\nAr c’habiten, en he za dirazhon, he zaoulagad o lugerni, a rea lis gant he vouc’hal evel pa vije o vont da skei an torfetour. Comz a riz outhan c’hoeg ha pell. Pe ger braz eo nerz ar relijion ! An dud counnaret-ze a habascaaz ; ar c’hras a vruzunaz ar c’halonou mein-ze, hag an dud-ze, a felle dezho va laza eun nebeut araog, a blegaz ho fenn dindan va zell hag am pedas da gaout truez outho. Ar c’habiten, ker soublig ha tra, a c’houlennaz evit he veuriad beza resevet adarre dindan lezen Jesus crucifiet.\n— Ar speret-bras ne anavez evit he vugale nemet ar re a bardon.\nAn indian a zellaz oc’h he vreudeur ; an oll brezelourien a blegas beg ho birou varzu an douar.\n— Va breudeur ha me a bardon, eme ar c’habiten ; mes ne ouzomp ket peleac’h ema hon enebour.\nAnaout avoalc’h a rean giziou an indianet evit gouzout ne dalie netra ar pardon roet da eun den ha n’edo ket var al lec’h.\n— Me a ielo d’he glask, eme ve, hag hen digaso d’ho caout.\n— Ne da ket ! ne da ket ! eme an oll chasseerien, lazet ha debret e vezi gantha ! hag e reant kelc’h en dro din evel evit va dioual.\n— Ho comzou ne dalont netra. Eur vizach drouk-\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/443&oldid=162643 »\nKemmoù diwezhañ degaset d'ar bajenn-mañ d'an 22 Mae 2020, da 10:37.


Al Jazeera skrivet en arabeg\nAl Jazeera (arabeg : الجزيرة al-jazīrah, [æl (d)ʒæˈziːrɐ], "al ledenez", da lâret eo ledenez Stad Katar) zo ur chadenn skingomz ha skinwel arabek etrebroadel perc'hennet gant Katar. Diazezet eo e Doha ha renet gant ur c'hengevread media anvet Al Jazeera Media Network.\nHervez lezenn Bro-Gatar ez eo an holding "un ensavadur prevez evit ar mad foran". A-dreñv an aozadur-se emañ Stad Katar evit an arc'hantaouiñ met dieub e chom da embann ar pezh a fell dehi. Ar chadenn a vez kavet abeg enni gant aozadurioù pe broioù a sell outi evel un ostilh propaganda katari.\nEn Arabeg, al-ǧazīrah a dalvez ger-ha-ger "an enezenn". Koulskoude e talvez kement ha Ledenez Arabia, zo شبه الجزيرة العربية šibh al-ğazīrah al-ʿarabiyyah, berraet e الجزيرة العربية al-ğazīrah al-ʿarabiyyah. Kavout a reer ar memes gwrizienn en anvioù arabek al-Jazira (الجزيرة an enezenn) roet da C'horre Mezopotamia, un dachennad douar all gronnet gant dour hogos penn-da-benn ; hag Algeciras hag Aljeria ivez.\nLañs a oa roet da ganol dre loarell Al Jazeera d'ar 1añ a viz Du 1996 goude diwezh abadennoù kreizenn skinwel arabek ar BBC goude ur bloavezh hanter labour, pa glaskas gouarnamant Arabia Saoudat sañsuriñ keleier, da skouer danevelloù diwar-benn ar sekusionoù pe ali disidanted politikel a-bouez.\nEmir Katar, ar cheik Hamad bin C'halifa, a brestas 500 milion rial (137 milion dollar US.) da lakaat Al Jazeera da vont en-dro e-pad ar pemp bloavezh kentañ. Lodennoù a oa kemeret gant posterien arc'hant prevez koulz ha gant gouarnamant Katar.\nSavadur Al Jazeera\nKregiñ a reas Al Jazeera da skignañ e miz Du 1996. Pourchas a rae 6 eurvezh abadennoù bemdez. Kreskiñ a reas an niver-se da 12 eurvezh e fin 1997. Skignet e oa tro-war-dro dre stignoù ha dre ar fun. Al Jazeera a oa skignet dre dre loarelloù ivez ha tu a oa da sellet outañ digoust, daoust ma vire Katar, ha kalz broioù arab all ouzh an dud a gavout stignoù prevez evit al loarelloù betek 2001.\nPa krogas Al Jazeera Media Network da skignañ e oa Arabsat al loarell nemeti a skigne abadennoù er Reter-Kreiz, hag e-pad ar bloavezh kentañ ne oa gouest da bourchas da Al Jazeera nemet ur treuzponter bandenn C gwan a oa rekis ur stign ledan d'e resev. Dieubaet e voe un treuzponter bandenn Ku gant e implijer, Canal France International, da ziskouez e volontez vat, goude m'en doa skignet dre fazi 30 munut pornografiezh en Arabia Saoudat mirour\nD'ar c'hentañ a viz Genver 1999 e komañsas Al Jazeera da skignañ 24 eurvezh bemdez. En ur ober ur bloavezh e oa tric'hementet niver an implijidi betek 500 implijad. Burevioù he doa an ajañs en un dousennad lec'hioù ken pell hag ar Stadoù-Unanet pe Rusia. Istim a raed e voujedenn vloaziek da 25 milion d'ar mare-se.\nE miz Even 2017, gouarnamantoù Arabia Saoudat, an Emirelezhioù Arab Unanet, Bahrein, ha gouarnamant Ejipt o devoa pouezet kreñv evit ma vije serret ar gompagnunezh. Bez' e oa unan eus an trizek goulenn groñs hag a oa bet savet ganto pa oa bet cheu diplomatek etre gouarnamant Katar hag int.\n↑ Dunleavy, Jerry, "Al Jazeera pushes back on GOP effort to force it to register as a foreign agent". Washington Examiner, 19 a viz Mezheven 2019.\n↑ Arabic in Graphic Design: Al Jazeera's Cartouche (18 February 2008), Cloudjammer Creative Network, url an diell\n↑ AL JAZEERA TV: The History of the Controversial Middle East News Station Arabic News Satellite Channel History of the Controversial Station, Allied-media, 12 a viz Ebrel 2012\n↑ Hugh Miles Al Jazeera: The Inside Story of the Arab News Channel That Is Challenging the West\n↑ Powers, [url=https://www.academia.edu/556090 The Geopolitics of the News: The Case of the Al Jazeera Network], University of Southern California, 2009.\n↑ "france seeks to soothe arab anger over porn film", Hürriyet Daily News, 23/03/1997 diell, 2014.\n↑ Al jazeera, [http://www.aljazeera.com/archive/2006/11/2008410115625813175.html "A decade of growth" 2006\nAdtapet diwar « https://br.wikipedia.org/w/index.php?title=Al_Jazeera&oldid=1995202 »\nKemmoù diwezhañ degaset d'ar bajenn-mañ d'an 25 Mae 2022, da 10:52.


60 skolaer divyezhek ouzhpenn e 2016\nKresket eus +40% eo an niver a dud degemeret er Genstrivadeg da Tuta Kelennerien ar Skolioù er bloaz-mañ, a-drugarez d’an emglev Stad-Rannvro nevez war an divyezhegezh.\nE-pad pell ez eus eus bet enebet ouzh an dud a felle dezho gwelet ar c'helenn divyezhek o vont fonnusoc'h war-raok ne oa ket posupl e Breizh abalamour ma vanke skolaerien ha kelennerien forzh pegement. Rannvro Breizh, gant ar pal da lakaat muioc’h a dud da vont war ar renk er c’henstrivadegoù, he deus lakaet war-sav ar skoazelloù DESK ha SKOAZELL a-ratozh evit sikour an danvez kelennerien. Koulskoude, bihan-bihan e chome an niver a bostoù digor d'ar genstrivadeg divyezhek bep bloaz (24 warlene evit ar publik). Gant se ne oa ket broudet an dud da lakaat o anv (kalz a labour evit nebeut a chañsoù).\nEtre 2013 ha 2014 ez eus bet marc'hataet un emglev nevez evit ar yezh etre ar Rannvro hag ar Stad m'en deus kemeret perzh an OPAB ivez. Degemeret eo bet gant ar Stad ar c'hinnig da virout diouzhtu 15 % eus an niver a bostoù er genstrivadeg evit ar re zivyezhek, gant ar soñj mont betek 20 % ar buanañ posupl a-raok fin an emglev (2015/2020). Ar wech kentañ eo e lakaed ur pal evel-se e Breizh hag un araokadenn pouezus-meurbet eo evit hor yezh.\nMeur a efed pozitivel zo bet dre se. Da gentañ, deuet eo ar brezhoneg da vezañ ar yezh gant ar muiañ a bostoù e Frañs, dirak an elzaseg, ar c’horseg, an euskareg pe an okitaneg. Da eil eo bet daougementet an niver a bostoù evit ar publik eus an eil bloaz d’egile. Kalz muioc’h a dud zo bet war ar renk ivez hag en holl eo 60 den a zo bet degemeret er CRPE a-ratozh er bloaz-mañ, en o zouez 42 evit ar genstrivadeg diavaez publik (+75% e-keñver warlene). Gant se ez eus danvez evit digeriñ aesoc'h muioc'h a hentadoù divyezhek e stern ur steuñv diorren liesvoaziek bremañ. Kadarnaat a ra e oa ezhomm da reiñ da gentañ ur sin bolitikel splann ha lakaat kreskiñ an niver a blasoù evit gallout desachañ muioc'h a dud war ar renk.


Park balan, Riwal Huon (2017) | A ! Lenn...\nPark balan, Riwal Huon (2017)\nUl levr dizrouk e seblant bezañ, o klask e hent etre Watership Down ha romañs Amélie Poulain.\nUn itrik ‘zo, koulskoude, ur meni afer-polis, ar pezh ne gomprener nemet er fin. En egin e oa adalek an deroù koulskoude, savet mat eta.\nPlijus eo da lenn, dreist-holl al lodennoù o plediñ gant loened, daoust d’un nebeut fazioù -ar broc’h-haroz a zo sañset bezan nammet diouzh tu e c’hwesha, met disoñjet e vez div pe deir gwezh e-kerzh an istor, da skouer.\nAr santimant a chom din goude lenn ar romant eo e tremener ur prantad c’hwek gantañ, met ne z’a ket gwall bell an traoù dre ma n’eo ket studiet don an tudennoù. Diaes em eus kavet heuliañ anezho, rakwelout petra a zeufe e-keñver o fersonelezh, ha betek al liammoù etrezo -karantez ? digarantez ? Ne lavaran ket e tle bezañ eeün an traoù atav, met pa ne vezont ket eo mat o displegañ dre ar munud, tevaat tres ar boellegezh evit c’hwezhañ gwirionded. Chom a ran gant ur santimant a destennoù dishenvel, savet diwar plijadur da skrivañ atav, met war ur framm laosk a-walc’h, evel takonet. N’eo ket unton ar mod anezhañ kennebeut, gwezh yael, gwezh gwashaour.\nHag ar fin a blant ac’hanon en entremar, ma n’eo ket er spont. Nag ur sell taolet war framm ar familh ! Ne oan ket engortoz a gement-se. Lakaat a ra ur seurt dic’hoanag da evodiñ diouzh an istor roz-mañ : un istor dibaboù fall eo, marteze. Nemet objektivel e klaskfe bezañ, traken ?\nN’on ket sur e vije ken dizrouk-se ar romant, a-benn ar fin. An diskoulm dic’hortoz a laosk al lenner divarc’het, gant goulennoù ne gavint ket o respont.\nThis entry was posted on Sul, Here 21st, 2018 at 19:17\tand tagged with balan, Huon, Park, Riwal and posted in Breizh, Brezhoneg, Romantoù.\tYou can follow any responses to this entry through the RSS 2.0 feed.\n« Dre lennegezhioù ar bed, Pierrette Kermoal, Joelle Kermoal-Furic, Gwenael Maze, Yann-Ber Quirion, Marie-France Coïc, Morgan ar Menn, Tangi Legavre, Jakez Tomaz (2008)\nComment chier dans les bois, Kathleen Meyer, Stadoù Unanet (1989) »\n2 responses to “Park balan, Riwal Huon (2017)”\nDu 6th, 2018 at 21:06\nGant plijadur hag ingal e lennan ho soñjoù personel ha pizh war-bouez al levrioù a lennit.\nDedennet-tre on bet gant hoc’h evezhiadennoù hag “ho rebechoù “diwar-benn ma romant Park Balan. Pa lennan ho pennad e soñj din on deut a-benn en ur mod da “skignañ” spered diaes an tudennoù.\nPlijadur ar skriver hag hini al lenner alies eo kompren spered an tudennoù da glask goût piv int: kaout a ra atav ar skrivagner alc’hwez an nor diabarzh da vont da lenn er penn pellañ ar pezh a sant pe a oar e dudennoù… divinour eo ar skriver ! ha diouganer a-wechoù! Nag ur chañs !\nEr vuhez pemdez, ne vez ket ar memes kont a gav din. N’anveomp ket ar re all gwall vat, re verr e chom ar gaoz etrezomp alies hag e chom skourret an traoù : chom a ra peb hini en e brad pe en e lagenn ha se ‘boa c’hoant lakaat war wel.\nE Park Balan emañ pep tudenn en e ved en ur mod, bac’het gantañ e-unan. Den ne gred pe n’eo gouest da ziskouez e gwir santimant. Chom a ra al lenner hep kompren (se a lârit : “diaes em eus kavet heuliañ anezho”) Din-me ivez eo bet diaes skrivañ o istor pa n’em eus ket bet mignoniezh evit ul lod bras anezho! paneve Naemi, an daou loen hag Anjela ( bep an amzer). Ur santimant displijus evit al lenner ivez piv ‘oar!\nTakonet ar skrid, setu ho soñj a lennerez, koulskoude eo bet skrivet en un tenn hep klask e skridoù diechu hag all. Met santet em eus ‘pad an amzer ma oan o skrivañ e oa diaes liammañ bed an dud hag hini al loened … ur wech skrivet ar romant em eus klasket zoken strollañ buhez an dud diouzh un tu hag hini al loened eus an tu all. Met chomet on gant ma soñj kentañ. Gant sikour skipailh Al Liamm ez eus bet savet muioc’h a rann bennadoù evit na oa bet graet ganin. Gorregezh buhez ar broc’hed dindan an douar, diamzer e gwirionez, ha buhez flemmus mab-den n’eo ket bet aes ober gante.\nN’eo ket ur romant da genteliañ, da varn hini pe hini, pe da reiñ truez.\nPetra eo soñjoù pennañ ar romant ” paz ken dizrouk-mañ”? Digenvezded mab-den hualet ha gwasket gant e amzer-dremenet. (Sulian,Naemi, he mignon, Lukian hag ar broc’h evel-just)\nAn eil soñj pouezhusañ a zo ur goulenn kentoc’h: ha gouest omp da zegemer ar re all evel m’emaint? ha gouest omp da zegemer an estranjour ? Ur respont bennak a zo er romant. Ya, ur wech bep an amzer ( Anjela ha Sulian pa reont anaoudegezh, Anjela hag ar soner piano, Sulian ha Naemi ).\nRoudoudou hag ar broc’h avat a zo deut da vezañ gwir vignoned a gav din… Spi zo da gaout c’hoazh!\nHirroc’h va c’haoz evit ho hini, ma digarezit.\nDu 8th, 2018 at 21:22\nTrugarez evit ho respont a zedenno kalz tud, a gredan.\nE gwirionez, ar pezh a lakae ac’hanon diaes un tamm, eo ne oan ket sur e oa a-ratozh en em sante diaes al lenner. Bez em boa ar santimant (faos, a gomprenan bremañ) ho poa klasket skrivañ un istor evurus a-walc’h, hag e roe ar santimant kontrol d’al lenner, en desped deoc’h. Ne lavaran ket tamm ebet ne fizian ket en ho tonezon a skrivagner ! er c’hontrol 🙂 komz a ran just eus ar pezh a laoskomp da dremen en hor skridoù, hep gouzout deomp, ha pa fell deomp bezañ distag diouto. Un dislavar a santan etre bed klet ar familh, kinniget er romant, hag ivez tro-dro d’ar romant (gant an tresadennoù, da skouer, pe an elfennoù ho peus tennet eus ho puhez)… ha digenvezded an tudennoù, kabestret gant ar bed kloz-se, war un dro kastell-kreñv ha toull-bac’h. Kompren a ran, goude lenn ho tisplegadenn, em eus lennet anezhañ gant lunedoù re bersonel, marteze. Hag aet eo an tenn er gwenn ganeoc’h, meur a wezh, da gentañ peogwir e sant al lenner ar pezh ho poa lakaet e santfe, d’an eil peogwir eo un istor a vag ar preder, ouzhpenn degas dudi. Trugarez vras da vezañ tremenet dre amañ da astenn ar gaoz 🙂


talvoudus - Wikeriadur\nSavet diwar ar verb talvout (talvezout) hag al lostger -us.\n(Diwar-benn un dra) : Dezhañ talvoudegezh.\nTalvoudus ha plijus-tre eo ar pennad a ra meneg eus ar gourenoù e Pleiben ha, setu perak, eo bet falvezet ganin hel lakaat amañ war e hed, petra bennak ma vo kavet hirik-mat marteze : [...]. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 33.)\nTalvoudus da un den.\nSell amañ c'hoazh teir c'hraoñenn [...] hag a c'hallo bezañ talvoudus dit. — (Fañch an Uhel, Kontadennoù ar Bobl/1, Al Liamm, 1984, p. 237.)\nSell aze un taol skoaz hag a zo talvoudus din-me. — (Jules Gros, Le trésor du breton parlé Troisième Partie, 1974, p. 214.)\n– [...] Gwelloc'h din mont da sellout em levrioù bete-goût e kavfen un dra bennak talvoudus dimp. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 279.)\n(Diwar-benn un den) : A galite, a c'hall degas traoù dre e varregezhioù.\nUn den talvoudus e vo da gaout ur sell nevez war hor c'hevredigezh. — (?, p. ?.)\ngalleg : utile (fr) ; valable (fr)\nsaozneg : useful (en)\nAdtapet diwar « https://br.wiktionary.org/w/index.php?title=talvoudus&oldid=310336 »\nKemmoù diwezhañ degaset d'ar bajenn-mañ d'an 27 Gen 2021, da 22:15.


Snake (c'hoari video) — Wikipedia\nSnake (c'hoari video)\nSnake war ur TRS-80\nSnake war un urzhiataer gant un azasaer livioù\nSnake a zo ur c'hoari video embannet e kreiz ar bloavezhioù 1970 hag en deus miret brud vat abaoe. Goude bezañ bet ar c'hoari lakaet war ar pellgomzerioù hezoug Nokia e 1998 ez eo bet anavezetoc'h c'hoazh.\nAr c'hoarier a gontroll ur grouadur hir ha moan, a denn d'un naer (e saozneg, snake), hag a za war-raok en un dachenn plaen, o tebriñ boued (avaloù peurliesañ), o klask chom hep debriñ e lost pe ar mogerioù pa z'eus eus outo. Bewech ma tebr an naer boued, kresk a ra e lost, ar pezh a lak da vezañ ar c'hoari diaesoc'h diaesañ. Ar c'hoarier a gontroll tu penn an naer (a-us, en-traoñ, a-gleiz pe a-zehou), hag ar c'horf a heuil. Ar c'hoarier ne c'hell ket lakaat an naer da baouez e-kerzh ar c'hoari.\n2 Snake war ar BBC Micro\n3 Snake war pellgomzerioù Nokia\nAr c'hoari Snake a oa en orin ur c'hoari arkad, embannet gant Gremlin e 1976. Ar c'hentañ stumm eus Snake war urzhiataer, anvet "Worm" (buzug), a zo bet programmet e 1978 gant P. Trefonas (SUA) war un urzhiataer TRS-80, hag embannet gant ar gazetenn CLOAD ar memes bloavezh.Un tamm goude ez eo bet embannet ivez gant ar memes den ar stummoù evit PET hag Apple II.\nEr stummoù anavezetoc'h ez eus skouer hini an Neopets, anvet "Meerca Chase". Bez ez eus bremañ eus "Meerca Chase II". Ur stumm anavaezet anvet Nibbles a oa roet gant an urzhiataeroù MS-DOS 'pad un amzer.\nAr stumm en Nokia N70 ha stummoù all pellgomzerioù hezoug Nokia a zo e 3D, gant palioù d'al liveoù.\nSnake war ar BBC Micro[kemmañ | kemmañ ar vammenn]\nBez ez eus bet meur a stummoù Snake war ar BBC Micro. Snake gant John Cox a oa disheñvel dre ma veze kontrollet oc'h implij an touchennoù dezhou ha kleiz e-keñver tu penn an naer. Mont a ra buanoc'h buanañ an naer ha n'eus "buhez" ebet, neuze ez eo diaes tizhout poentoù bras dre ma z'eo ret adkregiñ pep tra ur wech kollet.\nSnake war pellgomzerioù Nokia[kemmañ | kemmañ ar vammenn]\nNokia a zo anavezet evit bezañ bet lakaet Snake war e bellgomzerioù hezoug.\nSnake - The original, evit pellgomzerioù unlivek. savet e oa ar graferezh gant karrezioù. Lakaet e oa, da skouer war an Nokia 6110. Programmet eo bet e 1997 gant Taneli Armanto.\nSnake II -War pellgomzerioù unlivek. Gant liveoù kemplezoc'h.\nSnake Xenzia - Unlivek ivez. Lakaet da skouer war an Nokia 1112\nSnake EX - Gant livioù. Graferezh doare SNES. Tu zo c'hoari gant tud all dre Bluetooth hag Infra-Ruz. Lkaet e oa da skouer war an Nokia 6260.\nSnakes - Ur stumm 3D. Ur c'hoari evit N-Gage, diorroet gant by IOMO(embannet gant Nokia). Liesc'hoarier gant Bluetooth. Graferezh doare PlayStation.\nSnake III - Ur stumm 3D, disheñvel diouzh Snakes.\nSnakes Subsonic - War N-Gage.\nAdtapet diwar « https://br.wikipedia.org/w/index.php?title=Snake_(c%27hoari_video)&oldid=1723735 »\nC'hoarioù video 1970\nKemmoù diwezhañ degaset d'ar bajenn-mañ d'an 22 Her 2016, da 21:14.


Pajenn:Marigo - Buez ar Saent.djvu/308 - Wikimammenn\nPajenn:Marigo - Buez ar Saent.djvu/308\nporter penaus, quellies gueich ma pigne en diri eus he zy, en em lequee var he daoulin evit lavaret an Ave Maria.\nHe c’herent o veza cavet ur chanç caër evit-i, e foursuas da zimisi, mæs respont a eureu gant respet penaus e devoa græt he sonch hac e resolution da chom bepret guerc’hes. He mam, evit e distrei dious ar sonch-ze hac e c’hontraign da zimizi, e c’hargas a labour heb caout damant na truez ebet out-y. Ar Verc’h santel e creiz an tregaç poanius eus an tieguez na golle morse ar guêl a Zoue, hac he oll labour ne vire quet ne oa bepret unisset gantâ dre an Oraesoun. He mam soueset erfin o velet he fatiantet hac an ær anezi bepret countant, n’en em opposas muy d’e zessin, Hac e lesas da heul ar mouvamant eus ar c’haç.\nCatell a gunduas a neuse ur vuez mortifiet meurbet. Yun a ree bemdez ; ne devoa evit guele nemet ur planquen ; douguen a ree ur Ciliç houarn, hac e pratique mortificationou-all quer bras ma za diæz compren penaus ur Plac’h a drivec’h vloaz, pehini a hent-all e devoa neubeut a yec’het, e deffe gallet o souten. Quemeret a eureu an Habit a Drede Urz Sant Dominiq, hac e oue exempl an oll C’hoareset dre he devotin o parfet ha dre he c’harantez da visita ha da servicha ar beaurien en o c’hlènvejou.\nDoue evit purifia he vertuz, a bemetas ma anduras temptationou bras hac importun abers an Drouc-speret hac abers ar c’hic, Ar Santes a vougas bepret ar flammou impur-ze, dre he yuniou ha dre he daëlou. Doue a lequeas goudese ur peoc’h bras etre he Ene hac e c’hargas a gunsolationou, bete ma voa alies ravisset e speret hac extasiet. E favorisa a eureu ive eus a veur a vision hac apparition admirabl.\nHe buez a so bet casi-oll burzudus ha miraclus, mæs ispicial var fin e amser ; pa e deus bevet adalec ar C’horaïz bete gouel an Asçansion dre voyen ar Gommunion santel, heb quemeret magadurez-all ebet.\nAr Bara-ze eus an Æles, pehini e receve bemdez,\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/308&oldid=134420 »


Buhez ar Sent/1894/Pi V - Wikimammenn\nBuhez ar Sent/1894/Pi V\n◄ Monika Pi V Iann er Gaoter ►\nda eunn eskopti all el leac’h m’oa nevez bet brezel. Hogen,\nda heul ar vrezel oa deuet ann dismantr, ar freuz hag ann dizurs; mes ar Zant ne oue ket pell eno na lakeaz adarre ar peoc’h hag ann urs vad da ren e peb leac’h.\nMuia m’e devoa ann Iliz da ziouall, d’ar mare-ze, oa rak ann Turked. Ar re-ma a ioa neuze e barr ho brud hag ho galloud. Edont dija dirak enezenn Malt, hag ac’hano o doa sonj da zailla var ann Itali ha var ar rouanteleziou all euz ann Europ. Mes Pi V, evel eur pastor eveziant, a vele e pe seurt riskl edo ar relijion ha ne espernaz netra evit he difenn hag he zavetei. Kas a eure sikour, da genta, da enezenn Malt, ha goudeze ec’h aliaz ar brinsed kristen d’en em glevet holl evit ober brezel d’ann Turked. Lod anezho a zentaz outhan hag a zavaz eunn arme. Mes ann dra-ze ne oue ket aoualc’h evit ar pab santel; ordren a reaz, ouspenn, d’ann dud fidel iun ha pedi asambles enn ilizou evit tenna bennoz Doue var\narme ar gristenien.\nAnn arme-ma a ieaz dre vor da glask ann Turked hag ho c’havaz e kichen Lepant. Eno e oue, d’ar 7 a viz here 1571, eur c’hrogad stard hag hirr etre ann diou arme; rak padout a eure azalek c’houec’h heur dioc’h ar mintin betek ann noz, hag ann diou gostezenn a oue tomm d’ezho. Mes Doue a roaz erfin ar viktor d’ar gristenien. Ann Turked a gollaz tregont mil den, tri c’hant lestr ha tri c’hant daouzek ha tri-ugent pez kanol. Dek mil anezho a oue great prizounierien, hag ouspenn pemzek mil esklav kristen a oue tennet euz a dre ho daouarn. Arme ar gristenien, er c’hountrol, ne gollaz nemed seiz mil pemp kant den pe var dro.\nAr viktor gaer-ze a zo bet lakeat ato var gount sant Pi V, abalamour d’ar pedennou en doa great he-unan pe ordrenet ober evit he obten. Kerkent ha ma oue gounezet, en devoue anaoudegez anezhi digant Doue ha raktal e lavaraz d’ar gardinaled a ioa enn dro d’ezhan oa bet ar gristenien treac’h d’ann Turked. Mes ne vevaz mui pell goudeze, hag er bloaz varlerc’h, 1572, e varvaz goude eur c’hlenved poaniuz, d’ann oad a eiz vloaz ha tri-ugent.\nPeger braz n’eo ket nerz ar bedenn ? Gant ar bedenn e tigorer ar baradoz hag e serrer dor ann ifern. « — E guirionez m’hel lavar d’ehoc’h, eme Jezuz-Krist, kement tra a c’houlennot digant va Zad em hano-me a vezo roet d’ehoc’h. » Pedit eta mar oc’h euz c’hoant e teufe peb tra da vad ganehoc’h. Mes ne bedit ket hebken evidhoc’h hoc’h-unan, pedit ive evit ar re all, evit ho tud pe ho pugale, evit ana Iliz hag ar vro. Sant Pi V, dre he bedennou, a obtenaz digant Doue evit ar gristenien eur viktor gaer var ho enebourien, ha d’eac’h e velemp ive santez Monika oc’h obten evit he fried hag evit he mab Aogustin ar c’hras da jench buez goude beza pedet evitho epad meur a vloaz dioc’htu.\nAdtapet diwar « https://br.wikisource.org/w/index.php?title=Buhez_ar_Sent/1894/Pi_V&oldid=23835 »\nKemmoù diwezhañ degaset d'ar bajenn-mañ d'an 28 Gou 2011, da 15:55.


Wikipedia:Kumuniezh/Kendivizoù reolata - Wikipedia\nBremañ p'eo deuet stankoc'h ar genskridaozerien war ar wikipedia brezhonek, eo ret klask kompezañ an diforc'hioù a weler war an dibab gerioù, an doare da sevel rummadoù, stummoù an anvioù divoutin (hag en o zouez an anvioù estren, evel just) hag all. Met pelloc'h eget an termenadurezh ez eus da reolata war framm ar wiki (pajennoù skoazell, votadegoù, liammoù etre ar rubrikennoù hag all).\nEvit chom hep strewiñ ar c'hendivizoù war ar pajennoù kaozeal eo bet kinniget ma vo dasparzhet anezho war un nebeud pajennoù savet a-ratozh. Anvet int bet kendivizoù reolata (diwar reolad = norm)\nN'eo ket ar reolata un dra evit skarzhañ gerioù a vije dizereat, met un ostilh evit ma vo unanet an adkasoù. Posupl eo ober gant savouriezh hag adeiladerezh, met ret e vo dibab unan anezho ha skrivañ [[ adeiladerezh|savouriezh]] pe ar c'hontrol pa weler ar bajenn degemer.\nEvit kregiñ e c'heller ober gant :\nWikipedia:Kendivizoù reolata/Anvioù skiantel\nWikipedia:Kendivizoù reolata/Gerioù boutin\nWikipedia:Kendivizoù reolata/Pajennoù ar gumuniezh\nWikipedia:Kendivizoù reolata/Treuzskrivañ an arabeg\nWikipedia:Kendivizoù reolata/Notadur kronologel boutin hollvedel\nWikipedia:Kendivizoù reolata/Kelc'hgeriadur pe Holloueziadur\nWikipedia:Kendivizoù reolata/Bro-C'hall pe Frañs ?\nAdtapet diwar « https://br.wikipedia.org/w/index.php?title=Wikipedia:Kumuniezh/Kendivizoù_reolata&oldid=1757227 »\nKemmoù diwezhañ degaset d'ar bajenn-mañ d'an 29 Gou 2017, da 21:35.


Yezhoù koiek-sanek - Wikipedia\nSu ha Reter Afrika\nYezhoù orin su ha reter Afrika eo ar yezho koiek-sanek. E su Afrika e vezont komzet gant ar C'hoied hag ar Saned hag e reter Afrika gant an Hadzaed hag ar Sandawiz. Brudet ez int evit o c'hlikoù hag-eñv n'int ket ar yezhoù nemetiñ d'o implijout.\nAr familh yezhoù Afrika bihanañ e rummadur Greenberg ez int. N'asantont outi tout at glaskourien, avat, ha implijet e vez alies an dermenn "koek-sanek" gant un dalvezidigezh douaroniel kentoc'h eget genel, evel papouek pe aostraliek. Posupl eo ez eo Yezhoù Juu-ǂHoan ha Yezhoù Tuuek heñvel a-walc'h abalamour d'ur Sprachbund afrikan kentoc'h eget abalamour d'un darempred genel tra ma'z eo ar yezhoù koek embroidi nevez a-walc'h er rannvro. Ouzh ar sandaweg e kreiz Afrika e c'hellfe bezañ liammet ar re-mañ.\nKent astennadur ar vBantoued e komzed ar yezhoù-se e-barzh an holl reter ha su Afrika. Hiziv, avat, ne vezont kavet nemet e dezerzh Kalahari hag e kreiz Tanzania.\nEn arvar da vont da get ez eo darn vrasañ ar yezhoù-se ha darn vrasañ anezho n'o-deus ket skritur ebet. An hini nemeti gant un niver bras a-walc'h a gomzerien a zo an namaeg, komzet e Namibia gant 250.000 a dud, tra m'eo ar sandaweg implijet gant 40.000 a dud e Tanzania.\n1.3 Yezhoù koek\nUr c'hamp namat\nDre ma n'eus prouenn ebet ez eo liammet ar yezho koiek-sanek e weler evel familhoù distag ar peurliesañ\nHadzaeg[kemmañ | kemmañ ar vammenn]\nDigenvez eo hadzaeg war a seblant hag ar c'herent tostañ eus an hadzaed a c'hellfe bezañ ar bigmeed eus kreiz-Afrika\nSandaweg[kemmañ | kemmañ ar vammenn]\nGallout a rafe ar sandaweg bezañ liammet ouzh ar yezhoù koek. Heñvel a-walc'h ez eo ar raganvioù hag un niver vat eus gerioù roll Swadesh met pas a-walc'h da brouiñ an darempred etrezo. Liamm ebet o-deus ar Sandawiz gant a hadzaed.\nYezhoù koek[kemmañ | kemmañ ar vammenn]\nAn hini niverusañ ha liesekañ eus ar familhoù koek-sanek eo ar familh goek. Enderc'hel a ra seizh yezh vev ha muioc'h eget 250.000 a gomzerien. Daoust ma n'anavezer nemet nebeut traoù diwar-benn o istor ez eus strivioù da adsevel ur c'hentyezh\n? yezhoù Kwadiek-Koeek\nKwadiek. Aet da get, Angola.\nYezhoù Khoekhoek Levezonet e oa vet ar skour-se gant ar sprachbund Juu-Tuu\nNamaeg (250,000 komzer.)\nEinieg (aet da get)\nYezhoù Khoekhoek ar C'hreisteiz\nKoranaeg (6+ komzer. Hogozik marv.)\nXirieg (90 komzer. Hogozik marv. )\nYezhoù Tshuek-Khwek (pe Kalahari) Kalz eus ar yezhoù-se o-deus kollet o c'hlikoù\nYezhoù Tshuek-Khwek ar reter (East Kalahari)\nShuaeg (6000 komzer).\nTsoaeg (9300 komzer).\nYezhoù Tshuek-Khwek ar c'hornôk (West Kalahari)\nKxoeg (11,000 komzer).\nNaroeg (14,000 komzer.)\nGǁanaeg-Gǀwieg (4500 komzer. Enderc'hel a ra G‖anaeg, Gǀwieg, ha ǂHabaeg)\nAdtapet diwar « https://br.wikipedia.org/w/index.php?title=Yezhoù_koiek-sanek&oldid=1941989 »


Ai‘ta! » Kêr bageal an Oriant Eric Tabarly : ar Brezhoneg skarzhet !\nKêr bageal an Oriant Eric Tabarly : ar Brezhoneg skarzhet !\nE miz Mae 2008 e oa bet lid-digoret Kêr ar bageal Eric Tabarly dirak an Ao. Jean-Yves an Drian, bet prezidant Kuzul-rannvro Breizh d’ar mare-se. Tu e oa da zizoloiñ e teir yezh (Galleg, Saozneg, Brezhoneg) ar bageerezh-dre-lien hag ar redadegoù en donvor.\nHoll banellerezh diabarzh salioù-diskouezadeg Kêr ar bageal, ar panelloù displegañ hag henchañ, ar c’hoarioù etregwezhiat e oa tu da lenn ha da implijout e brezhoneg.\nE miz Mae 2015 e addigor kêr ar bageal bet nevesaet gant ur mirdiourieh hag ur panellerezh teiryezhek nevez : Galleg, Saozneg, Alamaneg. Met…SKARZHET eo bet ar Brezhoneg!\nFrouezh ur c’hwec’hmiziad labour treiñ gant servijoù Ofis ar Brezhoneg, ar servij Treiñ-Aliañ ha TermBret zo bet lakaet er boubelenn digudenn…\nDegemeret e oa bet hor strollad gant tolpad an oriant e miz Meurzh 2015 ha kinniget hor boa un doser klok war plas ar brezhoneg e Bro An Oriant . Pep kinnig hor boa graet zo bet disprizet gant ar mod: «N’hon eus ket ar memes savboent àr ar pezh a zo ret d’ober hag ar pezh n’eo ket ret dober»\nDa vare e krog ar c’houlzad kabaliñ evit an dilennadegoù rannvro e disklêriomp ar gwir treitouraj-mañ e-keñver hor yezh gant politoukourien ar vro ! N’int ket gouest memes da zoujiñ ouzh an divizoù evit ar brezhoneg bet votet gante ! (diviz bet votet d’an 28 a viz Here 2011). E miz Genver 2012 e oa bet sinet get Kumuniezh Tolpad Kêrioù An Oriant an emglev «Ya d’ar brezhoneg» evit broudiñ implij ar brezhoneg er vuhez foran kinniget get Ofis Publik ar brezhoneg. Engouestlet e oa an tolpad tizhout al live 3 eus ar garta (4 live enni) 3 blez goude. Gwashoc’h gwashañ e ya an traoù evit ar brezhoneg er vuhez foran gant an tolpad e gwirionez…\nEvit digas da soñj e skrivomp komzoù embannet get Norbert Métairie, maer An Oriant ha prezidant Tolpad An oriant, en ur reportaj eus ar chadenn lec’hel TEBESUD d’an 28 a viz Genver 2012 (video enlinenn war lec’hien an tolpad kêrioù oc’hpenn !): «Ur garbed eo ur yezh, ur matris eo. P’hon eus ur yezh ken pinvidik hag ar Brezhoneg eo ret mirout ma varvhe. Gouiet a reomp emañ ar yezh e dañjer !». Komzoù, komzoù, komzoù…\nResevet hon eus ul lizher respont Norbert Métairie, prezidant An oriant Tolpad ha maer An Oriant a zo kontant bras da reiñ deomp, paoukaezh brezhonegerion, un tamm aluzenn gant kinnig ur c’hlevheñcher e brezhoneg .\nKaset hon eus neuze ul lizher digor d’an holl guzulierien kumuniezh An oriant Tolpad .\nUn emgav hon eus bet get dilennidi tolpad an Oriant d’an 30 a viz Here goude al lizher bet kaset . En em gavet oamp bet get Ao. Hartereau, maer Henbont, eil Besprezidant ag an Oriant Tolpad-kêrioù karget ag an aveadurioù a laz kumuniezhel evit ar sevenadur, ar mirdioù hag ar sport, hag It. Guilbart, maerez Kistinid ha Prezidantez ar Sellor, servij merañ an avedurioù evit ar sevendur hag ar mirdioù.\nUn doser klok hizivaet get hor c’hinnigoù zo bet reit, ivez evit kêr ar bageal Eric Tabarly.\n« Votadeg foran e ti-gar Kemperle disadorn !\nE kêriadenn muiañ-karet ar C’Hallaoued, n’ho po ket a vrezhoneg ! »


Maisoncelles-la-Jourdan - Wikipedia\n48° 48′ 02″ Norzh\n0° 50′ 59″ Kornôg / 48.800556, -0.849722\nbihanañ 173 m — brasañ 289 m\nMaisoncelles-la-Jourdan a oa ur gumun eus departamant gall Calvados.\nBodet e oa gant seizh kumun all d'ar 1añ a viz Genver 2016 d'ober ur gumun nevez: Vire-Normandie.\nE miz Mae 1828 e kouezhas ar gurun ouzh an iliz e-pad un oferenn, ul lodenn eus ar c'hloc'hdi a gouezhas war an nev, c'hwec'h den a voe lazhet, ar maer, An Aotrou de Maisoncelles en o mesk, un hanter-kant bennak a dud o vout gloazet .\nEil brezel-bed, Emgann Normandi, 1944: mervel a reas trizek den nann soudard e Maisoncelles e mizioù Even hag Eost 1944 abalamour d'ar brezel, daou anezhe a voe lazhet gant bombezadegoù e miz Even ; d'an 10 a viz Eost e voe taget an Alamaned gant ar 1añ Arme eus Tirlu SUA e Maisoncelles e-pad Emgann Mortain .\nIliz katolik Saint Amand, XVIIvet kantved.\nWar lez ar stêr Vire emañ Maisoncelles.\n↑ (fr) Dastumad an aktaoù melestradurel Prefeti Calvados, 31 Kerzu 2015\n↑ Charles-Louis Lesur, Annuaire historique universel pour 1828, Embannadurioù Thoisnier-Desplaces, Pariz, miz Du 1829, pajennoù 213 ha 214]\n↑ Stone and stone - Second World War books\nAdtapet diwar « https://br.wikipedia.org/w/index.php?title=Maisoncelles-la-Jourdan&oldid=1860690 »


Peer-categories: Uncategorised Ar skolioù An divyezhegezh Mont en-dro ar c'hlasoù divyezhek Div Yezh Breizh Evit tizhout ac'hanomp Magazin Keleier Dafar kehentiñ Menegoù lezennel Keleier lec'hel Dont e div yezh Breizh APÉRO - RENCONTRE des parents div yezh\nPennaennoù an divyezhegezh abred\nEtre 0 ha 7 vloaz e vez stummet ar galloud lavar gant ar vugale. Ur wech hepken e vez stummet ar galloud-se er vuhez.\nEr c’heit amzer-se eo e pleustr ar vugale o skouarn hag o galloud da zistagañ sonioù. O mad a reont eus kement a c’hallont klevet evit en em stummañ, arnodiñ a reont hervez o endro.\nSeul vui a sonioù disheñvel tro-dro d’ar vugale seul varrekoc’h o benveg distagañ ha klevout.\nPell a vezañ andon strafuilh, klevout meur a yezh a zo frouezhus ha spletus evit en em varrekaat.\nAn divyezhegezh, penaos?\nGraet e vez skol war reolenn ar parded, da lavarout eo hanter amzer e brezhoneg hag an hanter all e galleg.\nHeñvel-mik eo ar programmoù hag al levrioù-skol ouzh re ar c’hlasoù all. Gant TES, ur skourr eus ar KRDK e vez graet hag embannet ostilhoù pedagogel e brezhoneg hag a vez alies-mat troidigezhioù eus dornlevrioù gallek.\nPerzh a vez kemeret e buhez ar skol koulz gant skolidi an hentad divyezhek ha skolidi ar c’hlasoù unyezhek.\nAr reol eo an divyezhegezh e-touez ar 46 milion a Europeaned hag a ra ingal gant ur yezh rannvro pe bihanniver.\n66500 skoliad a dape deskadurezh dre ur yezh rannvro e Frañs e 2012/2011 e-barzh servij publik an deskadurezh.\nPerak ar brezhoneg\nEn un doare poellek ha broudus e vez desavet ar vugale e div yezh pa denn ar yezh d’an endro trivliadel ha kulturel.\nAnat eo deskiñ ar yezh nes, hini ar familh pe ar c’horn-bro m’emeur o chom.\nE Breizh eo ar brezhoneg an eil yezh komzet ar muiañ goude ar galleg. Gwelet ha klevet e vez en anvioù-lec’h, en anvioù-den, er skinwel, er skingomz er genrouedad, en embann.\nN’eus mann ebet a ziboell eta o teskiñ brezhoneg e-skoaz ur yezh estren.\nE familhoù zo ez eo ivez un doare da greñvaat al liammoù etre ar rummadoù. Tud-kozh a-leizh a zo a vourr komz brezhoneg gant tud yaouank ha re vihan...\nAesoc’h ober berzh er skol\nPourvezetoc’h en em gav pakad fonetek ha yezhadur ar vugale abalamour d’ar c’hemm etre ar galleg hag ar brezhoneg.\nAn embreg a vez en ur zeskiñ div yezh a dalvez d’ar vugale d’en em varrekaat war ar yezhoù (galleg, brezhoneg...) ha kement yezh o devo tro da zeskiñ. Dre ar c’hoari keñveriañ ez eo barrekoc’h da zielfennañ ar yezhadur hag ar gerioù.\nLakaet ez eus bet anat ivez gant studiadennoù e wella an embreg-se ar varregezh da gompren an traoù difetis. A gentañ renk eo ar varregezh-se er matematikoù da skouer. Gwelloc’h e vez disoc’hoù ar vugale zivyezhek en danvez-se eget re o c’hamaladed unyezhek.\nUn digoradur spered ha puilhded sevenadurioù lies adakel an oad tenerañ.\nUr pedadogiezh a-zoare.\nUn aezamant evit deskiñ yezhoù.\nUr gomprenidigezh welloc'h eus an dud hag eus ar vro zo en-dro dezho.\nAesaet an darempredoù etre ar rummadoù.\nUn digor d'an divyezhegezh ha d'ar brezhoneg evit an holl.\nNe ouzon ket brezhoneg, un diaester eo ?\nN'eo ket ret da dud ar bugel gouzout brezhoneg.\nKalz eu ar skolidi a zo eus familhoù divrezhonek, a-orin eus rannvroioù all pe broioù all gwech a vez.\nHa ne vo ket ar brezhoneg ur garg ouzhpenn evit ma bugel?\nNe vo ket! Evel ar galleg e vo desket ar yezh tamm-ha-tamm adalek ar c'hlasoù-mamm. Desket e vez dre ar brezhoneg n'eo ket un danvez ouzhpenn.\nHag ar yezh vev estren?\nEvel ma vez desket er c'hlasoù unyezhek e vez desket ar yezh estren er c'hlasoù divyezhek brezhoneg-galleg er memes doare.\nPa zeu ar vugale er bed o deus peadra evit deskiñ komz meur a yezh, lakaomp ar varregezh-se da vleuniañ en-naturel.\nUr yezh keltiek eo evel an iwerzhoneg, ar c'hembraeg hag ar c'herneveureg. Dre voaz e troc'her Breizh etre daou, Breizh-Izel, diouzh un tu, ma vez komzet brezhoneg a-gozh, ha Breizh-Uhel diouzh an tu all, ma vez komzet gallaoueg a-gozh. Ar "vevenn"-se zo o vont da get tamm-ha-tamm abalamour da fiñvadeg an dud hag ar gomzerien e 5 departamant Breizh.\nStartijenn zo gant ar sevenadur brezhonek eus an embann (etre 80 ha 90 titl bep bloaz, an internet, ar c'hampoù vakañsoù, ar pezhioù-c'hoari, ar sonadegoù betek ar c'hleweled...\nEus ar c'hentañ eo gouzout brezhoneg evit kavout labour e Breizh en deskadurezh, er buheziñ, en touristerezh, en implijoù evit ar familhoù, e gennad ar vugaleaj hag ar vugale vihan, e gennad ar vezegiezh sokial, h.a.h.a


Poltred Facino Cane, gant ul livour dianav.\nFacino Cane (1360 - 16 a viz Mae 1412) a oa ur c'h-condottiero italian er XIVvet kantved.\nGanet e oa e Casale Monferrato en un tiegezh uhel. Deskiñ a reas micher an armoù gant Otto, dug Brunswick-Grubenhagen a-enep Charles of Durazzo, e 1382. Da 26 vloaz e teuas da vout condottiero evit an tiegezh Scaliger ha diwezhatoc'h evit Carraresi. E 1387 e voe gopraet gant Teodoro II, Markiz Montferrat, war un dro gant 400 marc'heg, en ur brezel a-enep Tiegezh Savoia.\nEr brezel ne glaske nemet pinvidikaat ha pinvidikaat e soudarded war un dro, hag evit se e oa prest d'ober ar gwashañ hag ar skrijusañ oberoù ha da lakaat ar bobl da c'houzañv ar brasañ poanioù.\nSe zo kaoz e voe dic'hopret gant Teodoro e 1397. Neuze ez eas Facino Cane gant tud Carrara, hag e 1401, gant ar re Visconti. E 1400 en doa krouet un tamm aotrouniezh evitañ e Borgo San Martino. A-benn 1404 e oa mestr ivez war Alessandria, Novara ha Tortona.\nE 1402, pa varvas dug Milano Gian Galeazzo Visconti, e teuas da vout gwir vestr an dugelezh.\nMervel a reas Facino e Pavia e 1412: addimeziñ a eure e intañvez Beatrice di Tenda d'an dug nevez Filippo Maria Visconti, a oa ugent vloaz yaouankoc'h, hag en devoa prometet d'ar brezelour diwall e intañvez. Un argouroù eus ar bravañ a dapas evel-se, arc'hant e-leizh, ha kêrioù ha soudarded Facino ouzhpenn. Hag un toullad bloavezhioù goude e kavas digarez da zibennañ e wreg.\nRendina, Claudio (1994). I capitani di ventura (in italianeg). Roma : Newton & Compton.\nAdtapet diwar « https://br.wikipedia.org/w/index.php?title=Facino_Cane&oldid=1514886 »\nKemmoù diwezhañ degaset d'ar bajenn-mañ d'an 27 Mez 2013, da 02:37.


CD Balafent : 17 kanaouenn natur - UBAPAR\nPelec’h prenañ ar bladenn Balafent ?\nUn nebeud stalioù-levrioù ha kevredigezhioù e Breizh e werzh Balafent : Gwalarn e Lannuon, Ti ar c’hoadoù er Chapel-Nevez, Penn da Benn e Kemperle, L’encre de Bretagne e Roazhon, Diwan Bro Roazhon e Roazhon, Lenn ha dilenn e Gwened, Coop Breizh en Oriant, L’ivresse des mots e Lampaul-Gwimilio, Stumdi e Landerne.\nDre lizher e vez gwerzhet ar CD ivez :\n10€ ar CD er chakod kartoñs\n20€ ar CD levrig (+ 1€ frejoù kas)\n17€ ar CD levrig adalek 5 skouerenn prenet (+ 4€ frejoù kas)\n14€ ar CD levrig adalek 10 skouerenn prenet (+ 7€ frejoù kas)\nKasit ho koulenn hag ho chekenn da UBAPAR, Kerilio, 29100 Pouldregad. Nebeut goude e resevoc’h ar pladennoù.\nBalafent, ar bladenn : 17 kanaouenn natur e brezhoneg hag e gallaoueg\nE 2010 e oa bet bodet gant an UBAPAR ur skipailh kañfarted, ennañ daou soner a vicher ha c’hwech buhezour yaouank, atav prest da ganañ ha da farsal, evit sevel ur bladenn kanaouennoù brezhonek ha gallaouek war tem an natur. An disoc’h ? « Balafent » : ur bladenn leun a fent hag a virvilh, ur sonerezh birvidik ha liesliv, fanfare, vals, ska, rond Sant Visant mesk-ha-mesk. Sot eo ar vugale ganti, ar gerent ivez, tridal a ra ar vuhezourien !\nKan : Maelle Le Floc’h, Elsa Corre, Korentin Le Davay, Gweltaz Lintanf, Annaig Joannic, Awena Le Baron-Courtet, Katell Chantreau\nSonerezh : Kerfi Trouguer, Thomas Le Saulnier\nLevrig : Jean Bossard, Fabrice Véronneau\nKenurzhiañ ar raktres : Katell Chantreau\nTañva d’an enrolladennoù : "Ar skignan"\nTañva d’an enrolladennoù : "Ur velc’hwedenn eus Kemper"\nE 2014, a-drugarez da skoazell KLT hag ar Redadeg, e oa prest Balafent da nijal en-dro. Savet zo bet un abadenn gant kanaouennoù ar bladenn. War l leurenn : tri c’haner (Elsa Corre, Gweltaz Lintanf ha Glenn an Doujet) ha daou vuzisian (Kerfi Trouguer ha Jean Floc’h). Goût hiroc’h war an abadenn, an deiziadoù...


Gwener (doueez) - Wikipedia\n*Diwar-benn an doueez roman eo ar pennad-mañ. Diwar-benn an doueez hellazat sellout ouzh Afrodite.\nDarn eus Ganedigezh Gwener gant William Adolphe Bouguereau\nGwener dirak he melezour, gant Peter Paul Rubens war-dro 1615\nGwener a oa doueez ar gened hag ar garantez e relijion ar Romaned kozh. Tennañ a ra da Afrodite an Hellened ha da d-Turan an Etrusked.\nHe far a gaver e relijionoù all :\nTlahuizcalpantecuhtli gant an Azteked,\nKukulcan gant ar v-Mayaed ha Sif er mojennoù nordek.\n1 Istor ur vojenn\n2 Hec'h anv\n3.1.1 Gant doueed\n3.1.2 Gant tud\n4 Oberennoù arzel\n7 Poltredoù maouezed en Gwener\nIstor ur vojenn[kemmañ | kemmañ ar vammenn]\nDa gentañ e oa un doueez italek dister a-walc'h, a ziwalle al liorzhoù, strujusaat ar bleunioù ha dareviñ ar plant. N'eo nemet adalek an IIvet kantved kent JK e voe kemmesket gant Afrodite Hellaz, hag e voe roet dezhi perzhioù an doueez hellazat. Neuze eo e voe brud dezhi e Roma.\nEr Iañ kantved, pa lavare Julius Caesar e tiskenne e diegezh, ar "gens Julia", eus Eneas, mab da Anchise ha da Wener, e voe reoliet gantañ lidoù-azeuliñ e "c'hourvamm". Neuze eo e voe gouestlet miz Ebrel d'an doueez, abalamour ma oa koulz dihun an natur, hag ivez, a-hervez, hini ar garantez.\nGant ar Romaned e oa anavezet dindan an anv Venus ha dont a ra an anv Gwener eus tro-c'henel latin Venus, a zo Veneris. Kevatal e oa Venus, pe Gwener, da Afrodite ar C’hresianed kozh.\nGwener anadiomene a vez graet anezhi en oberennoù arzel m'he gweler en he noazh o tont e-maez an dour.\nKerentiezh[kemmañ | kemmañ ar vammenn]\nMerc’h e oa da Yaou ha da Zione. Dimezet e oa da Vulcanus.\nMeurzh ha Gwener, Agostino Carracci\nE-touez he bugale:\nGanedigezh Gwener livet gant Sandro Botticelli en 1485.\nKaret he deus doueed ha tud kenkoulz all.\nGant doueed[kemmañ | kemmañ ar vammenn]\nRediet e voe gant he zad Yaou da zimeziñ gant Vulkan, an doue tort ha divalav.\nGant tud[kemmañ | kemmañ ar vammenn]\nAnchise, lezvab da roue Troja a oa he c'harantez vras (ne oa ket hini Afrodite, a gare Adonis).\nOberennoù arzel[kemmañ | kemmañ ar vammenn]\nLa Vénus d'Ille, gant Prosper Mérimée\nVenus Anadyomène, ur varzhoneg gant Arthur Rimbaud.\nGwener anadiomene, murlivadur e Pompei, gant Apelles (a greder), kollet abaoe. Tapet e oa bet ar skeudenn a-raok an distruj.\nGwener Anadiomene, gant Tizian (war-dro 1525)\nGwener rus, gant Kustodiev .\nGraet e vez an anv Venus (peurvuiañ), pe Gwener (a-wechoù) eus\nur gaer a blac'h\nun delwenn gwreg dianav, ragistorel alies, ne vern pe neuz a ve dezhi.\nAr ger binim a deu eus ar ger gallek venin, a deu eus an anv Venus.\nRoet he deus hec’h anv d’an deiz — devezh gouestlet dezhi, ha d’ar blanedenn.\nPoltredoù maouezed en Gwener[kemmañ | kemmañ ar vammenn]\nGwener hec'h aval, gant Bartholomeus van der Helst (1664)\nSkeudennoù Gwener war ar pezhioù moneiz en Impalaeriezh roman\nProsper Mérimée, La Vénus d’Ille, (danevell c'hallek, 1837).\nGwener er mojennerezh hag en Arz\nAdtapet diwar « https://br.wikipedia.org/w/index.php?title=Gwener_(doueez)&oldid=1847234 »


bed - Wikeriadur\nDa geñveriañ gant ar gerioù byd en kembraeg, bys en kerneveureg, bitu- en galianeg.\nbed /ˈbeːt/ gourel (liester : bedoù - furm vihanaat : bedig)\nBed ar varzhoniezh.\nGant ar c'hoant dimeziñ e ri tro ar bed,\nGant ar c'hoant kac'hat ne ri ket. — (Hervé Abalain, Dictons, maximes et proverbes bretons, 2003, p. 120.)\nDindan gouriz ar bed. — (Frañsez Kervella, Dindan Gouriz ar Bed, Mouladurioù Hor Yezh, 1985.)\npelec'h ar bed?\nPelec'h ar bed e-neus klenket ma binvïou ? — (Jules Gros, Le trésor du breton parlé Troisième Partie, 1974, p. 34.)\nPenaos emañ ar bed ganit ?\nGwenn ho ped.\ndont er bed\nTri zra a lak ar bed da vont :\nBeg ar soc'h, beg ar vronn ha beg an ibil pa vez sonn. — (?, p. ?.)\nGwasañ pec'hed a zo er bed eo selled etrezeg toull ar gloued pa vez arru koulz ar pred. — (Jules Gros, Le trésor du breton parlé Troisième Partie, 1974, p. 303.)\nGwasañ pec'hed a zo er bed eo selled etrezeg an toull-karr pa vez arru koulz ar pred. — (Jules Gros, Le trésor du breton parlé Troisième Partie, 1974, p. 303.)\ngalleg : monde (fr) (1), univers (fr) (2)\nkembraeg : byd (cy)\nkerneveureg : bys (kw)\nsaozneg : world (en)\ngalleg : mondial (fr)\nbed /ˈbɛd/ ; liester : beds)\nAdtapet diwar « https://br.wiktionary.org/w/index.php?title=bed&oldid=323805 »\nKemmoù diwezhañ degaset d'ar bajenn-mañ d'an 20 Du 2021, da 10:20.


Ar c'hembraeg lakaet diaes e Anglesey\nHervez ur studiadenn nevez, e enez Anglesey ne zeu ket a-benn ar c’hard eus ar tiegezhioù ma vez komzet kembraeg gant an tad hag a vamm da dreuskas ar yezh d’o bugale. Koulskoude, un drederenn eus an tiegezhioù ma vez komzet kembraeg gant an tad pe ar vamm a zeu a-benn da zeskiñ ar yezh d’o re.\nPerak ez a war ziskar niver ar gembraegerien war enez Anglesey eta ? Abalamour d’an divroidi, ha dreist-holl d’an divroidi saoznegerien. E 1951 e oa kembraeger 80,1% eus an dud o chom en enezenn hag e 2011 ne oa ket nemet 57,2%. Abaoe 2016 e klask kuzul an enezenn lakaat ar sifr da dizhout an 60%. Gwelet vo ha tizhet eo bet ar pal pa vo embannet disoc’hoù an niveradeg a vo aozet ar bloaz-mañ.\nMuioc’h-mui a dud a zo en enezenn met nebeutoc’h-nebeutañ a gembraegerien, siwazh. Tro Holyhead n’eus ket nemet 58,8% a gembraegerien da skouer ha betek 90,4% e kreiz an enezenn, m’emañ rouesoc’h an implijoù avat.\nCrédit photo : flickr (cc https://www.flickr.com/photos/alwyn_ladell/7182153638 )


Leksema - Wikipedia\nEr yezhoniezh e vez implijet an termen leksema pe leksem (saoz: lexeme) evit komz eus un unanenn vorfologel difetis hervez an dielfennadur steroniel. Klotaat a ra wall-wazh gant hollad stummoù disheñvel ur ger gante an hevelep ster diazez, da skouer kanañ, kan, kanomp, kanfec'h... a zo pep hini stummoù disheñvel an hevelep leksem.\nLiammet eo keal al leskema ouzh hini al lemma, dreist-holl pa ra dave da stumm-meneg ur ger, da lâret eo ar stumm implijet dre voas evit komz eus un hollad gerioù gante an hevelep ster diazez. Klotaat ar ra ar stumm-se peurliesañ, met n'eo ket dre ret, gant hini ar pennger, da lâret eo ar stumm lakaet da ditl en ur geriadur.\nStag emañ pep leksem ouzh ur rummenn-ger resis (anv, verb...) gantañ un talvoud steroniel resis ha ma c'hell bezañ diveret pe displeget e kota ivez gant patrom displegadur pe diveradur resis, da lâret eo e c'hell dont war wel ul leksem dindan meur a furm disheñvel, da skouer al leskema hag a glot gant ar c'heal redek a glota gantañ meur a stumm displeget evel redan, redi, redas...\nEn em derc'hel a ra al leksemoù hervez reolennoù yezhadur pep yezh resis, da skouer an doare ma vez displeget ur verb a glota gant ul leksem bennak a zo stag ouzh patromoù resis ar yezh-mañ'r-yezh.\nUr c'heal pennañ eo hini al leksem evit a sell ouzh ar vorfologiezh dre ma c'hell talvezout a ra evit termeniñ kealoù morfologel all, da skouer an diforc'h etre displegadurezh diouzh un tu ha deveradurezh diouzh un tu all.\nReolennoù displegadurezh: reolata an darempredoù etre ul leksem hag ar furmoù liammet outañ\nReolennoù deveradurezh: reolata an darempredoù etre ul leksem hag ul leksem all\nAdtapet diwar « https://br.wikipedia.org/w/index.php?title=Leksema&oldid=1904104 »\nKemm diwezhañ d'an 3 Mez 2021 da 17:11\nKemmoù diwezhañ degaset d'ar bajenn-mañ d'an 3 Mez 2021, da 17:11.


Timor ar Reter - Wikipedia\n(Adkaset eus Timor Lorosae)\nRepublik Demokratel Timor-Leste (br)\n(Banniel Timor-Leste) (Ardamezioù Timor-Leste)\nKan broadel Pátria\nYezhoù ofisiel pe kenofisiel Tetoumeg, Portugaleg\nPrezidant José Ramos-Horta\nKentañ ministr Taur Matan Ruak\nKod pellgomz +670\nKod war ar Genrouedad .tl\nTimor ar Reter, pe Timor-Leste (diwar hec'h anv e portugaleg) (Timór Loros'ae e tetoumeg), ent-ofisiel Republik demakratel Timor ar Reter, a zo ur vro eus Azia. Ouzh hec'h ober emañ lodenn reter enez Timor, inizi Atauro ha Jaco hag Oecusse, un enklozadenn lec'hiet e lodenn gornaouek an enez hag a zo rieget gant Indonezia.\nDili eo he c'hêr-benn.\nUn drevadenn e dalc'h Portugal e oa, bet staget dilezenn gant Indonezia e 1976 goude bezañ bet aloubet gant armeadoù homañ e miz Kerzu 1975. Ne oa ket bet degemeret an dra-se gant ABU. Deuet eo da vezañ dizalc'h e 2002 goude ma oa bet aozet ur referendom gant ar Broadoù-Unanet e 1999.\nAdtapet diwar « https://br.wikipedia.org/w/index.php?title=Timor_ar_Reter&oldid=1994239 »\nKemm diwezhañ d'an 19 Mae 2022 da 15:43\nKemmoù diwezhañ degaset d'ar bajenn-mañ d'an 19 Mae 2022, da 15:43.


Emission Cours de breton avec Albert : Cours n°156\nEmission Cours de breton avec Albert - Episode diffusé le 25.11.2013\nOn continue la conjugaison des verbes et on parle de la place du verbe dans la phrase.\nE-menn ema Yann e chom ? E Pondi ema Yann e chom\nE Pondi ema Yann e chom Pondi ? Ya, ema e chom e Pondi\nRed e din mont kuit\nBremañ ema seizh eur hanter, seizh eur hanter eo bremañ\nPiv a zo e chom e Pondi ? Yann a zo e chom e Pondi\nPetra 'zo e Pondi ? Radio Bro Gwened a zo e Pondi\nBout 'eus kalz a dud er fest-noz


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Bríd Smith) (KildareStreet.com)\nResults 1-20 of 838,108 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Bríd Smith)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Bríd Smith)


Post labour Teknikour.ez servijoù ha degemer\nDeiziadoù Adalek an 01.03.2019\nImplijer Ti menez Are - SCIC - Société Copérative\nKefridi labourat war ar servijoù, er c’hantin, kempenn an ti, skotaj. Degemer tud a bep seurt (bugale, tud deuet ha tud ampechet) o vakañsiñ, o festiñ pe o labourat e Ti menez Are. Prientiñ ar servijoù (predoù deroet war eeun).\nDoare den Skiant-prennet pe stummadur goulennet. labour aozet ha buan ; doujañ d’ar reolennoù yec’hederezh ha naetadurezh; labour a-stroll en un endro plijus, trouzus ha lusk enni. Bezañ en e aes hag imor dereat hag ingal gant ar re all. Blaz ha Youl da wellat an traoù gant ar re all hag evit kas war raok ar raktres Ti menez Are.\nGopr 12,75 Euro / eurvezh - 0,8 ETP minimum\nEvezhiadennoù ar CDI - mañ vo kinniget e miz meurzh 2019 pe an abretañ posubl. Kenlabourat gant servijourien all keginerien ha buhezourien ouzhpenn. Eurvezhioù ha sizhunvezhioù kemm-digemm e-pad an hañv. Labour pe en devezh pe en abardaezh •\tPosubl 'vo bezañ lojet\nMont e darempred gant Araok d'an 26/02 ma 'vo posubl da Stéphane MERRER stephane.merrer@timenezare.bzh 0298814750 / 0679349534 / 0648432261 Deuit e darempred dre bellgomz pe kasit dre bostel ho lizher d’en em kinnig mui ho CV. Gopret war an diazez 300 poent CCNA (6,24 Euro dre poent) evit ul labour leun amzer + 10 poent evit implij ar brezhoneg (n'eo ket ret bout brezhoneger)\nFichenn bet kemmet d’an 2019-02-13 20:47:41


Diforc'hioù etre adstummoù "Saozneg" - Wikipedia\nDiforc'hioù etre adstummoù "Saozneg"\nStumm eus an 15 Gwe 2004 da 06:44\n123 okted ouzhpennet , 17 vloaz zo\nStumm eus an 14 Gwe 2004 da 23:53 (kemmañ)\nStumm eus an 15 Gwe 2004 da 06:44 (kemmañ) (dizober)\n'''Saozneg''' : ''saoz-n + eg'' (''sausnec'' e 1659, donet a ra ag ''saxonica'' dre ''sax'nica'' e latin)\nErAr '''saozneg''' zo ur langajyezh jermanekc'hermanek hag eah zaa a Vro-Saoz. HenehHennezh zo erar langajyezh naturel pépe unan a langajeuyezhoù meur a vro, surtout erar RoantelehRouantelezh UnañneitUnanet hag héhe holonieuc'holonioù a-uéharalwecharall, énen-o-mesk erar StadeuStadoù UnañneitUnanet, enan IrlandIwerzon, erar HanadaC'hanada, enan Aostrali, hag erar ZélandZeland-NeùéNevez. ErAr saozneg zo unan ag erar langajeuyezhoù ehag vèa kaojetvez erkaozeet muihanar érmuiañ er bed.▼\nLevezon ar saozneg: édanedan levézonlevezon er saozneg zo é-leihheleizh a langajeuyezhoù aralarall, éba tachenneutachennoù pouizusa-bouez hiniùhidi enan dédez, deda skuérskwer énar enformatik[[stlennegezh]] hag énan darampelleudarampelloù-a-bèlbell, énan armerh[[armerzh]]. OhpenOc'hpenn eit kemetkement-sensèn é maema deit deda vout pouizuspouezus-bras érer bed, de getangentañ a-gaost deda c'halloud enan impalèrehimpalàerezh saoz a-uéharalwecharall, ha surtout a-gaost deda c'halloud armerharmerzh hag arméarme erar StadeuStadoù UnañneitUnanet. Ken pouizuspouezus é maema deit deda vout, mard éeo erar langajyezh brasanstankañ énan darampelleudarampelloù enternasionaletrebroadel, hag eilvet langajyezh ofisiel ur bochad broieubroioù.▼\n▲: édan levézon er saozneg zo é-leih a langajeu aral, é tachenneu pouizus hiniù en dé, de skuér én enformatik hag én darampelleu-a-bèl, én armerh. Ohpen eit kemet-sen é ma deit de vout pouizus-bras ér bed, de getan a-gaost de halloud en impalèreh saoz a-uéharal, ha surtout a-gaost de halloud armerh hag armé er Stadeu Unañneit. Ken pouizus é ma deit de vout, mard é er langaj brasan én darampelleu enternasional, hag eilvet langaj ofisiel ur bochad broieu.\nEmdroadur ar yezh: erar saozneg zo ur langajyezh jermanekc'hermanek hag ea zo bet édanedan levézonlevezon erar [[galleg]] ée marmeur a gourz. ErAr levézonlevezon-sensèn ea vèvez guéletgwelet drédre gaojeugaozioù hag ea zo bet amprestet (''déjà vu'' pé ''rendez-vous'', diùdiv droiendroienn c'hallek hag ea vèvez implietimplijet ée saozneg) mèmet énen ur bochad kaojeu ekaozioù zo saùetbet diarsavet diàr ur c'hourien [[latin]] hoahc'hoazh eùéive. ErAr haojeuc'haozioù-sensèn ea zo deit a-barhbarzh erar saozneg drédre ée zarampelzarampred get erar galleg: a-gaost d'enan dra-sen ésèn mantemaint tostik-tra, érar skritur, dohdoc'h erar gaojgaoz kar. ErAr haojeuc'haozioù-sensèn ea vèvez kaùetkavet érer saozneg a-houdéc'houde ker pèlpell, ma ne sellasell ket mui enan AnglézedAnglezed dohtèdoc'hte èl dohdoc'h kaojeukaozioù gallek. DeDa skuérskwer: ''difference'',''introduction'', ''village'', ''pure''.▼\n▲: er saozneg zo ur langaj jermanek hag e zo bet édan levézon er galleg é mar a gourz. Er levézon-sen e vè guélet dré gaojeu hag e zo bet amprestet (''déjà vu'' pé ''rendez-vous'', diù droien hallek hag e vè impliet é saozneg) mè én ur bochad kaojeu e zo saùet diar ur hourien latin hoah eùé. Er haojeu-sen e zo deit a-barh er saozneg dré é zarampel get er galleg: a-gaost d'en dra-sen é mant tostik-tra, ér skritur, doh er gaoj kar. Er haojeu-sen e vè kaùet ér saozneg a-houdé ker pèl, ma ne sella ket mui en Anglézed dohtè èl doh kaojeu gallek. De skuér: ''difference'',''introduction'', ''village'', ''pure''.\nAdtapet diwar « https://br.wikipedia.org/wiki/Dibar:MobileDiff/817 »


Galleg | A ! Lenn...\nCategory Archives: Galleg\nLes livres prennent soin de nous : Pour une bibliothérapie créative, Régine Detambel, Frañs (2015)\nGoude un taol-esae kentañ gant levr Marc-Alain Ouaknin e oan bet dipitet gantañ, em bije gellet laoskel sujed ar biblioterapiezh da vont. Met ne oa ket gwalc’het va c’huriusted. Kendalc’het em eus gant hennezh eta.\nKeuz n’em eus ket : komz a ra Régine Detambel eus al levrioù hag eus an testennoù en un doare a glot gant ar pezh a c’hourlakaan, a zivinan diwar o fenn. Da skouer pa lavar : “N’eo ket ar pal reiñ ur ster d’ar pezh a lenner, a-wezhioù. Ar glec’hiañ eo a vez klasket, an teuzadur gant ar sinoù war ar bajenn”. Ha dre ma z’aen war-raok ha ma soñjen aliesoc’h-aliesañ : Aze ‘mañ ! Deuet eo ganti ! e soñjen ivez n’eo ket displijus kaout ar muiañ posubl a deuzadur gant soñjoù an aozer.\nPouezañ a ra Régine Detambel war ar fed eo gerioù al lennegezh a c’hell soagnal an dud hag o deus galloud, en ur argas al levrioù o reiñ modoù-implij, kuzulioù war an doare da soñjal pe d’en em ren -menegiñ a ra Paulo Coehlo e-touez ar re-se.\nMa soagn al lenn, ar skrivañ a ra ivez, an darempred tost gant ar bajenn, ar c’hreion : aliañ a ra an adkopiañ barzhonegoù gant an dorn.\nGoude bezañ kinniget petra lakaat an dud da lenn evit sikour anezho ha kemeret harp war meur a levr pe a skrivagner o vont a-du ganti e kont Régine Detambel he istor gant al levrioù, dindan un nebeut pajennoù eñvorennoù kreizennet war an tem. Ur misi e oa da lenn.\nTreut em eus kavet an hentenn e-keñver bibliotherapiezh koulskoude. Chom a reer war dachenn ar soñjoù, an disklêriañ e garantez d’al levrioù. Lavarout a ra an aozerez ez a da lenn en tiez-retred da vare kleuboù, met n’eus ket doareoù all kinniget.\nLaouen on bet o lenn al levr-mañ dre ma kadarna va soñjoù-me, met un tu gin a zo da gement-se : n’en deus ket degaset ur mor a draoù din. N’em eus ket desket kalz tra gantañ peogwir ez eo re heñvel ouzhin.\nNe chom din nemet heuliañ kuzulioù ar chamanez ha splujañ en-dro el lennegezh eta.\nOber un evezhiadenn\t| tags: Detambel, livres, Nous, prennent, Régine, soin\t| posted in Didaktik, Galleg, Psikologiezh ha Bredelfennouriezh, Skridoù-esae\nMémoires, Hector Berlioz, Frañs (1870)\nGanet e 1803, Berlioz a oa marvet e 1869. Embannet en doa e zeizlevr e-unan pa oa bev c’hoazh met an embannadur ofisiel kentañ zo bet graet post-mortem.\nUr mell oberenn eo an deizlevr-mañ. Start e oa bet da vBerlioz e-pad pell, ken donezonet ma oa war ar sonerezh, gounit e vuhez ganti ; setu ma rastelle un tammig arc’hant o sevel pennadoù-kazetennoù diwar-benn ar sonadegoù az ae da selaou e Pariz. Lavarout a ra en doa poan o skrivañ ha ne blije ket dezhañ nemeur, met en ur ober kazi penn-da-benn e vuhez en deus lemmet e bluenn a-feson. Unan eus perzhioù plijusañ al levr-mañ eo ez eo skrivet brav, aes ha plijus da lenn, skañv alies… daoust ma vije re hir evit na zeufe ket da vezañ borodus lec’h-pe-lec’h.\nUr perzh dedennus all eo ar fent a zo er skrid alies. Respontoù speredek a oueze ober d’an dud, ha c’hoarzhin eus sotonioù ar re all kement hag eus e re.\nTro-dro da vBerlioz e oa ur bern tud a zo brudet bremañ, a gomz diwar o fenn, a gont e zarempredoù ganto : tud a veli, sonerien, skrivagnerien… un nor eo e eñvorennoù da sellout pizh eus an diabarzh ouzh an XIXvet kantved, e Pariz hag e Europa.\nAr pezh on bet hegaset gantañ eo an tabutoù diehan, gwarizi an dud tro-dro dezhañ, taolioù trubard e enebourien. En ur mod ez eo an eñvorennoù-se un doare dezhañ d’en em veñjiñ diouto.\nUn dra hegasus all eo personelezh Berlioz e-unan.Kizidik betek re, e laoske alies e drivliadoù da gomz e plas e boell. Me ‘soñj din eo unan eus an abegoù a lakae anezhañ da vezañ kasaet gant ur bern frañsizien. Aesoc’h e oa dezhañ bezañ anavezet en estrenvro, lec’h ma ne veze ket kuzhet e zonezon gant e bersonelezh re anterin.\nEchuiñ a ra an eñvorennoù-se gant diskoulm un istor karantez en doa bevet en e yaouankiz : memes erru en oad, e tride e galon evel hini ur c’hrennard c’hoazh. Fromus eo.\nMemes evit tud n’int ket gwall zedennet gant ar sonerezh klasel, e kav din ez eo ul levr dedennus, dezhañ talvoudegezh istorel ha sevenadurel. Talvezout a ra e damm lennadenn.\nOber un evezhiadenn\t| tags: Berlioz, Hector, mémoires\t| posted in Buhezskridoù, Galleg, Istor\nLa longue marche des dindes, Kathleen Karr, Stadoù Unanet (1998)\nUr romant istorel eo. Tro 1850, ur paotr yaouank eus ar Far West a laka en e benn mont da glask e fortun en ur gas un tropellad 1000 yar-indez eus ar Missouri betek Denver, war-droad. Ret eo dezhañ kavout peadra d’en ober ha tud d’e sikour, a-raok kemer penn an hent.\nGwellwelaour a-ratozh eo ar romant, skrivet evit ar vugale. Pep diaesamant vez diskoulmet buan, ha Simon Green a gav ur bern mignoned d’e sikour peogwir eo mennet-kenañ da heuliañ e soñj. Roet mat eo ambiañs ar Far-West ha tro-spered an dud. Darvoudoù dreistordinal ha tud dibar a vez kinniget, evel tad dianav Simon a zleo stourm outañ ma fell dezhañ kas e raktres da benn vat.\nUr gentel vuhez eo : n’eo ket disi harozed al levr-mañ. Pep den didalvoud en deus e blas er vuhez gant ma kavo e zonezon.\nKavet em eus dispar al levr, ritmet, ijinus, eus ar seurt a laka al lennerien war o zu mat met hep bezañ chuchu. Lennet e vez dindan un hanter-devezh.\nOber un evezhiadenn\t| tags: dindes, Karr, Kathleen, longue, marche\t| posted in Beajoù, Galleg, Istor, Romantoù, Saozneg, Troidigezhioù, Yaouankiz\nLaeoù Marie de France, aozet gant Pierrette Kermoal, Roparz Hemon, Yeun ar Gow, bro-Saoz (XIIvet kantved)\nAn embannadur-mañ zo eus 2011.\nStrollañ a ra holl laeoù Marie de France lakaet e brezhoneg, mui daou hag a ouezer bremañ n’eo ket ganti e oant bet savet. Pa oa bet graet al labour treiñ gant tud all c’hoazh, he deus adkemeret Pierrette Kermoal anezhañ. Ar peurrest a zo bet lakaet e brezhoneg ganti.\nRoet e vez titouroù diwar-benn an aozerez, met ne vezer ket beuzet ganto, o vezañ ma ouezer nebeut a dra diwar e benn.\nSot evel ma z’on, e oan engortoz da gavout barzhonegoù rimet, a-fed laeoù ! Met ma oa ar stumm orin, den n’en deus adimplijet anezhañ e brezhoneg. Pouezusoc’h eo chom feal ouzh an destenn eget ouzh he zres, ma z’eus un dibab d’ober etre an daoù, moarvat.\nPetra a chom eta ? Kontadennoù savet a-feson, frammet brav ha lusket o darvoudoù. Daoust ma ne vijen ket tomm ouzh seurt lennegezh em eus bet ur gwir blijadur o lenn ar re-se. Peogwir int skrivet brav eus un tu, ha peogwir e santer mat-tre enno an endro istorel, ar pezh a ra anezho, daoust ma vijent oberennoù a faltazi, testenioù prizius eus buhez ar Grennamzer er meteier pinvidik. Ha marteze ivez peogwir eo ar garantez an tem pennañ anezho-holl : memes ma n’eus nemet klichedoù oc’h ober ar briñsezed koant hag ar varc’heien hael e lodenner mat-tre trivliadoù ha poanioù an eil re kement hag ar re all.\nUl levr a dalv e zamm lennadenn eta !\nOber un evezhiadenn\t| tags: France, Gow, Hemon, Kermoal, Laeoù, Marie, Pierrette, Roparz, Yeun\t| posted in Barzhonegoù, Breizh, Brezhoneg, Galleg, Kontadennoù ha Mojennoù\nLe chat qui… 14 : Le chat qui n’était pas là, Lilian Jackson Braun, Stadoù Unanet (1993)\nHag o koshaat e vefe Qwilleran ? n’eo ket entanet gant an droiad a gemer perzh enni e bro-Skos. Gwir eo eo bet ret dezhañ leuskel e daou gazh er gêr. Ha ne dremen ket ar veaj eus ar c’hentañ, o vezañ ma steuzia blenier ar bus ha ma varv an aozerez gant ur barr-kalon. Bezañs e vignonez kozh Polly n’eo ket a-walc’h evit diroufennañ anezhañ ha distreiñ a reont o-daou abretoc’h eget na oa raktreset.\nUr wezh distro, e vo lakaet Qwilleran, a-drugarez da gKoko, war roudoù torfedourien.\nAl lodenn vrasañ eus al levr-mañ a dremen er gêr m’emañ Qwilleran o chom ha sellet e vez pizh ouzh an dud a annez anezhi, ouzh e vignoned ha mignonezed, ouzh an dud e hegas, kozh ha neveshoc’h. Buhez ar strollad c’hoariva, ar pretioù, kazetenn ar c’horn-bro hag ar stalioù zo e kreiz ar jeu ur wezh ouzhpenn.\nKavet em eus aes an disoc’h da zivinout, ar pezh ne vez ket gwir atav.\nMarteze on krog da vezañ un tammig og gant ar rummad-mañ ; gant tadelouriezh Qwilleran hag e zoareoù mod-kozh peurgetket. Met ne blij ket din chom e kreiz an hent ha 30 levrenn zo en holl. Lenn a ran unan bennak pa vezan re skuizh evit boulc’hañ gant traoù siriusoc’h.\nOber un evezhiadenn\t| tags: 14, était, Braun, chat, Jackson, là, Lilian, pas, qui\t| posted in Galleg, Polis, Romantoù, Saozneg\nKitchen, Banana Yoshimoto, bro-Japan (1988)\nUn anv paotr eo, n’eo ket anat diouzh ar c’hentañ sell marteze ! Ha ne oa ket anat tamm ebet er skritur, ar pezh en deus kaset ac’hanon da wiriañ.\nDiv istor a zo el levr-mañ, div zanevell hir. An hini gentañ, Kitchen, a zo ivez va hini muiañ-karet. Ur plac’h yaouank a zo o paouez koll he mamm-gozh, a oa bet desavet ganti hag a veve asambles ganti en he rannndi. Darempred intim an tudennoù gant ar marv, an doare da adliammañ gant ar vuhez zo e kreiz an oberenn brav-mañ, leun a zouster. Ur soubadenn e-barzh pemdez tud munut a vro-Japan eo, e endro kloz ha tomm o zi. Ul lod bras a gemer an aozañ boued e-barzh an istor, merk ar yac’husted hag ar peoc’h o tont en-dro. Dont a ra a-benn an danevell-mañ da vezañ war un dro divroüs ha tost-tost eus ar santimantoù diazez a vez rannet gant an holl dud. Kaer, dic’hortoz ha fromus eo.\nAn eil danevell eo Moonlight shadow he anv. N’eo ket ur souezh e vije bet embannet kichen-ha-kichen gant eben : enni c’hoazh ez eus anv eus kañvioù. Aes eo en em stagañ ouzh an tudennoù, ouzh o albac’hennoù, gwall iskis a-wezhioù. Luchañ a ra un disterig war-zu darvoudoù dreistnaturel, ar pezh ne glot ket kement gant va zemz-spered. Met chom a ra dedennus, souezhus, lipet brav.\nDizoloet em eus ar skrivagner-mañ gant kalz plijadur ha bamet on bet gant an tost m’en em santen ouzh e dudennoù, daoust d’o sevenadur bezañ gwall bell ouzh va hini.\nNe gomz al levr-mañ nemet eus ar c’hañv hag eus an diouer a ra an anaon deomp. N’eo ket war an dristidigezh e vez pouezet avat, war ar pare ne lavaran ket. Da zizoloiñ, ha da brofañ.\nOber un evezhiadenn\t| tags: Banana, Kitchen, Yoshimoto\t| posted in Danevelloù, Galleg\nLe chat qui… 13 : Le chat qui déplaçait des montagnes, Lilian Jackson Braun, Stadoù Unanet (1992)\nEn 13vet levrenn-mañ eus avañturioù Qwilleran gant e zaou gazh-siam e adkaver ar framm a blij da Lilian Jackson Braun. Lakaet en deus Qwilleran en e benn mont da vakañsiñ, e-unan, er menezioù. Feurmiñ a ra un ti bras-meurbet en ul lec’h distro ha klask skoulmañ darempredoù gant tud ar vro. N’eo ket eus an aesañ, peogwir ez eus sach-blev etre ekologorien ar menezioù ha posterien arc’hant kêr, abaoe meur a remziad.\nNe bado ket pell a-raok m’en em lako ar fri-furch-mañ a gQwilleran war roudoù ur muntr, pe meur a hini zoken !\nAn droiad-mañ er menezioù a ro tro da gQwilleran d’en em soñjal war e vuhez santimantel ivez : seul bell, seul well ?\nBremañ ma anavezan mat doareoù ar skrivagnerez, e kendalc’han gant an heuliad-mañ p’em bez c’hoant da ziskuizhañ pe da adkavout va imor vat. Ar bed eeün a zeskriv a laka ac’hanon da soñjal e livadurioù simpl, leun a livioù. Fent a gavan oc’h arvestiñ ouzh ardoù Qwilleran hag e genseurted tro-dro d’o buhez sokial, hag o vizitañ tiez nevez kazi e pep romant.\nOber un evezhiadenn\t| tags: Braun, chat, déplaçait, Jackson, Lilian, montagnes, qui\t| posted in Galleg, Polis, Romantoù, Saozneg\nLa vierge en bleu, Tracy Chevalier, Rouantelezh Unanet (1997)\nN’eo ket ar wezh kentañ din kinnig amañ romant pe romant gant Tracy Chevalier.\nAr romant istorel-mañ a zo lec’hiet er 16vet kantved, tro-dro da freuzadur edit an Naoned, war ar maez ; ha, war un dro, en amzer-vremañ lec’h ma ra un amerikanez un enklask war he familh a-orin eus al Lozer.\nSouezhet e oan un tammig gant ton ar romant-mañ, goude anavezout reoù all gant Tracy Chevalier : muioc’h a varzhoniezh, met ivez a arouezelezh, zo ennañ eget er re all. Betek un doare priziusted, a zeu eus ar skeudenn a glaske reiñ eus ar pezh e oa ur skrivagner(ez) eviti. Hag a-benn ar fin em eus komprenet, p’em eus gwelet e oa he romant kentañ. Mesket eo ennañ desachoù disheñvel : war-zu an Istor, war-zu ar wregelezh, war-zu beajoù graet, war-zu ar moliac’h zoken. Muioc’h eus he buhez-hi he deus lakaet ennañ eget er re a zo deuet war-lerc’h, anat eo. Met betek an doare da sevel ar skrid a zo re rikamanet, o c’hoari war daou brantad istorel, o klask liammañ buhez ar maouezed a-dreuz an amzer en un doare artifisiel.\nKen dedennus e oa an istor m’em eus lakaet ar munudoù-se a-gostez evit en em reiñ d’an treiñ pajennoù. Skrijus eo an itrik, ha dispar. Paket e vezer gant tonkad ar maouezed-se, gant o nerzhioù hag o gwanderioù. Paket ivez gant tourmant ar brezelioù relijiel hag ar merk a laoskent war ar familhoù munut : un dra ne vez ket komzet kalz diwar e benn el levrioù Istor.\nUr gentel skrivañ eo keñveriañ ar romant kentañ-mañ gant ar re all diouzh he fluenn : en ur greizennañ he istorioù war un tem nemetañ (an Istor), en ur chom gant penntudennoù gwregel, en ur eeünaat ar framm, he deus lakaet Tracy Chevalier he gwir donezon da strinkellikat.\nUr romant mat-tre eo La vierge en bleu daoust d’ar rebechoù a ran dezhañ ; arabat dioueriñ ken bras plijadur abalamour din.\nOber un evezhiadenn\t| tags: Bleu, Chevalier, Tracy, vierge\t| posted in Galleg, Istor, Romantoù, Saozneg\nLa guerre des clans I, levrennoù 3, 4, 5, 6, Erin Hunter, Rouantelezh Unanet (2003-2004)\n6 levrenn a ya d’ober kelc’hiad kentañ La guerre des Clans. An hini kentañ anezho em boa skrivet diwar e benn c’hoazh amañ, an eil anezho amañ. Ar wezh-mañ on bet en un tenn betek fin ar c’helc’hiad.\nLevrenn 3 : Les mystères de la forêt\nLevrenn 4 : Avant la tempête\nLevrenn 5 : Sur le sentier de la guerre\nLevrenn 6 : Une sombre prophétie\nFellout a rae din kompren don ar pezh a ra eus ar rummad levrioù-mañ levrioù dreist ar re all evit lod bugale, ha gouest da blijout da dud gour zoken.\nTu kreñv ar romantoù-mañ eo o senario. P’emaomp gant ur gevredigezh kizhier, n’eo ket ken divalav gloazañ don tudennoù ‘zo, pe o lakaat da vezañ muntret garv. Ar re zrouk a zo droug da vat, ne reont ket van. Ha soutil a-walc’h e o ar marc’hadoù etre ar meuriadoù, an aferioù galloud hag enor, an dornata a-berzh kizhier ‘zo ha kalz traoù all. Gant se, n’eo ket ur binijenn lenn al levrioù-mañ. Ijinet int a-feson.\nMet traoù all a gendalc’han da vezañ direnket ganto : istorioù karantez chuchu, souezhadennoù re anat. Ne gavan ket ken aes-se en em silañ en ur bed kizhier gouez ha n’en deus gwirionded ebe t a-fed aozadur, er bed a anavezomp. Savet eo penn-da-benn war batrom ur gevredigezh tud, pe un arme bennak. Gizioù bevañ ha betek livioù ar c’hizhier a gavan artifisiel ha diwirion.\nGant se ne vezan morse kaset gant red al lenn hag e choman war bord an istor o sellet ouzh ar pezh a c’hoarvezo. Emichañs on erru re gozh evit bezañ strobinellet gant Brezel ar c’hlanioù — siwazh din !\nDivizet em eus paouez ganti e fin ar c’helc’hiad kentañ-mañ, hag a zo sur a-walc’h an hini pouezusañ ha dedennusañ.\nSavet mat eo ar rummad, met evit ar vugale nemetken, pas evit an dud gour desachet gant al lennegezh evit ar vugale, d’am soñj.\nOber un evezhiadenn\t| tags: avant, clans, cycle, Erin, forêt, guerre, Hunter, mystères, prophétie, sentier, sombre, tempête\t| posted in Avañtur, Galleg, Romantoù, Saozneg, Yaouankiz


Mencions selon la louai Radio Bertégne\nSez sokial : Ti an Dourigoù, 57 straed Laeneg, 29710 Ploneiz\nRukad 443 186 838 00027\nAtebeg an embann\nYann-Bêr Thomin, prezidant\nEmpentiñ ha sevel al lec'hienn\nPenn raktres : Anna Jaouen, karget a genurzhiañ ha diorren\nDiorren : Christophe Baratay\nGraferezh hag enframmañ : Fabrice Véronneau\nTrugarez da : l'Ina Atlantique ha Dastum evit o alioù a-fet empentiñ diazoù titouroù ha diellaouiñ ; Ofis Publik ar Brezhoneg evit an adlenn hag an troidigezhioù.\nAn titouroù war an amzer a vez roet deoc'h a drugarez d'al lec'hienn : http://www.meteorologic.net/\nAn holl choulennoù a denn da brogrammoù ar radioioù, kerkoulz hag ar c'hemennadennoù d'ar gazetennerien, ar chemennadoù berr, ar goulennoù keveliñ gant ar radioioù ha kement zo, a zo da gas war-eeun d'ar radioioù : an holl zarempredoù en ur glikañ amañ\nEvit kement goulenn, evezhiadenn pe kudenn deknikel war mont en-dro al lechienn Internet pe skignadur ar radioioù war-eeun, kit e darempred gant technique@radiobreizh.net\nGwareziñ ar roadennoù personel\nGallout a ra RadioBreizh dastum titouroù personel evit kas da benn vat ar servijoù kinniget war e borched Internet.\nGallout a ra RadioBreizh kas titouroù d'e radioioù-ezel : Arvorig FM, Radio Bro Gwened, Radio Kerne, Radio Kreiz Breizh, evit ma c'hallo ar radioioù-se ober war-dro ar goulennoù kaset dre ar porched Internet.\nNe vo ket treuzkaset pe gwerzhet titouroù personel evit abegoù kenwerzhel.\nHervez al lezenn niv. 78-17 eus ar 6 a viz Genver 1978 a denn dar stlenneg, dar fichennaouegoù ha dar frankizoù, hoch eus gwir da enebiñ (mellad 26 eus al lezenn), gwelet (mellad eus 34 da 38 eus al lezenn), ha lakaat reizhañ (mellad 36 eus al lezenn) ar roadennoù a denn deoch.\nEvel-se e challit goulenn groñs e vo reizhet, klokaet, sklaeraet, hizivaet pe diverket ar roadennoù a denn deoch hag a zo direizh, diglok, forchellek, diamzeret pe a zo berzet dastum pe implijout, kemenn pe mirout.\nEvit lakaat ar gwir-se da dalvezout, kit e darempred gant :\nAn elfennoù zo war al lechienn-mañ evel an testennoù, ar sonioù, ar skeudennoù, ar videoioù, ar sonerezh, ar meziantoù hag an diazoù roadennoù zo perchennet gant Brudañ ha skignañ ha/pe gant e gevelerien.\nAotreet eo eiladuriñ tammoù eus al lechienn-mañ, selaou pe pellgargañ un abadenn da skouer pa vez aotreet den ober en un doare splann gant ma vint miret strizh evit un implij titourañ ha/pe prevez lakaet er-maez an implij anezho evit ober bruderezh ha/pe kenwerzh, ha/pe e vint hervez diferadurioù ar mellad L. 122-5 eus Kod ar Berc'henniezh Kefredel.\nAn embanner hag e radioioù-ezel, piaouet ganto gwirioù korvoiñ ar produioù son, a aotre hag a vroud ar gelennerien hag ar skolidi, pe neus forzh peseurt kevredigezh nann-kenwerzhel, da implijout ar programmoù son kinniget war al lechienn www.radiobreizh.net evit abegoù pedagogel, studiañ hag enklask. Er chredadoù ez eo ret menegiñ, dre skrid pe dre gomz : titl ar programm son, an oberourien (animatourien-kazetennerien) / ar radio(ioù) bet produet ar programm gantañ(o) / hag al lec'hienn www.radiobreizh.net.\nWar-bouez an diferadurioù amañ a-us eo difennet groñs eilañ, kinnig, implijout pe kemmañ e nep doare e vefe ha war nep skor e vefe, al lechienn-mañ penn-da-benn pe un tamm anezhi hepken, an holl oberennoù zo diouti pe ul lodenn anezho hepken, hep kaout asant skrivet Brudañ ha skignañ ha/pe piaouer ar gwirioù en a-raok.\nNep treuzklozadur, ne vern pe stumm e vefe, zo difennet nemet e vefe aotreet gant Brudañ ha skignañ en un doare splann ha dre skrid.\nEmbannet d'ar 04-04-2011\nHizivadenn : 02-07-2015


Archives des Franco - Bretagne Info\nD’an 13 a viz Eost 1940 e voe harzet Lluis Companys, prezidant ar gatalaniz er Baol.\n77 vloaz zo e voe harzet Lluis Companys prezidant ar gatalaniz en harlu e kumun ar Baol-Skoubleg. Da heul goulennoù Franco d’an nazied e voe bet harzet e Breizh gant ur bagad polisirien eus al lu alaman. Tapet en doa hent an divroañ evel kalz deus e genseurted ha kenvroiz da heul diskar ar republik e Katalonia hag e peurrest stad-spagn.\nUnan eus krouerien ar strollad ERC (Esquerra Republicana de Catalunya/Republikaned an tu-kleiz eus Katalonia) e voe bet ha renet en doa gouarnamant Katalonia adalek 1934. Anavezet a reas an toull-bac’h er bloavezhioù 20 evit e stourm sokial.\nAdalek Breizh en doa klasket aozañ ar sikourioù evit e genvroiz dasparzhet en tu-mañ eus ar pireneoù ha reiñ buhez da c’houarnamant Katalonia en harlu.\nDiouzhtu goude bezañ bet tapet e voe bet kaset da doull-bac’h La Santé e Pariz ha da heul e Madrid e-lec’h ma voe bet jahinet. E miz Here e voe bet fuzuilhet gant ar faskourien.\nDirak o fuzuilhoù e huchas : “Per Catalunya !” (Evit Katalonia !).\nBep bloaz e vez rentet enor dezhañ e Katalonia ha gwezhoù zo e Breizh.\n77 vloaz goude e vuñtr e c’hello pobl Katalonia reiñ he soñj d’ar 1añ a viz Here da zont evit divizout ha fellout a ra dezhi e vefe graet ur republik dizalc’h eus Katalonia.


Ai‘ta! » Ur banne evit kimiadiñ ouzh Pierre Maille dimerc’her e Kemper : « Kenavo Pierrot ! »\nEvel boaz pa vez o tostaat an dilennadegoù e fell d’an dilennidi diskouez pegen laouen ha menet int gant ar brezhoneg, daoust da gKuzul-meur Penn-arBed bezañ chomet hep votiñ ur wir bolitikerezh yezh a-pad ar respet ! Votiñ war hor yezh a vo graet e-pad dalc’h an 29 a viz Genver eta. A-dra-sur e vo un abadenn fromus ken-ken, lec’h ma embanno an holl a-unan pegen a-du e savont gant saveteiñ ar brezhoneg. Ret mat dezho klask pakout mouezh yann voter.\nA live e vo ur wech c’hoazh Pierre Maille hag e skipailh, gant ma tiskouezont mat bemdez o dismegañ : n’eo ar brezhoneg nemet folkloraj mat da sunañ mouezhioù pa vez dilennadegoù ha peadra da blijout d’an douristed. Ne tisoñjimp ket komzoù Pierre Maille avat pa tisklerie e 2013 ne vefe ket ar brezhoneg yezh an darempredoù ken, ha ne oa nemet ur glad bennak da zerc’hel. Mantret e oamp bet gant an dismegañs-se ouzh ar vrezhonegerien hag ar re a stourm evit treuzkas ha lakaat bevañ hor yezh.\nSoñjal a ra deomp avat ez eus un dazont evit ar brezhoneg hag e rank ar plas a gav hag a gavo e Breizh bezañ a live. Hep tamm keuz ebet e lavarimp « Kenavo Pierrot » da bPierre Maille na vo ket war ar renk an dro-mañ. Ha pediñ a reomp an holl a fell dezho da gemer perzh en digor-kalon a vo aozet en e enor dimerc’her da noz dirak Kuzul-meur Penn-ar-Bed e Kemper. Dont gant bep a brof arouezius evitañ a vefe brav. Un nebeut mennozhioù a c’hellomp reiñ : botoù-koad, panelloù hollc’hallek, programm 2012 ar PS… Kozh traoù n’int ket talvoudus ken, hag e c’hello mont kuit ganto holl ! Evit diskouez pegen fromet eo strollad Ai’ta ! e tegasimp ur prof ispisial dezhañ.\nOuzhpenn un digor-kalon e vo an degouezh-mañ ur mod da zegas da soñj da zilennidi Kuzul-meur Penn-ar-Bed, ar re zo bremañ pe ar re zo da zont, hor c’hoant splann hag eeun da welet ur bolitikerezh yezh youlek bezañ lakaet e plas en departamant. Pediñ a reomp eta kement den, kevredigezh, strollad politikel pe sindikad tomm ouzh ar brezhoneg da zont dirak sez Kuzul-meur Penn-ar-Bed e Kemper (32 Boulouard Dupleix, 29000 Kemper) a-benn ar merc’her 28 a viz Genver adalek 6e30 noz, ha da dreuzkas ar bedadenn-mañ.\n« Niveridigezh ar boblañs : hag ar brezhoneg ? Ne respontimp ket !\nVotadeg foran e ti-gar Gwengamp d’an 21 a viz C’hwevrer »


Ai‘ta! » “Breizh Washing” Loïg Chesnais-Girard: Ur c’hazetenner galvet d’an archerdi !\nE 2018 e oa bet aozet un oberenn arouezel war unan eus busoù Rannvro Breizh gant ar strollad Ai’ta ! Lakaat « Breizh Washing » Loïg Chesnais-Girard war wel e oa ar pal. Livet e oa bet neuze ur c’harr-boutin gant livaj dour. Ne oa ger brezhoneg ebet war ar c’hirri-boutin Breizh Go d’ar c’houlz-se, na kemenadennoù dre gomz e brezhoneg, ha n’ez ae ket politikerezh yezh ar rannvro war-raok. Frouezhus e oa bet an oberenn rak ez eus brezhoneg skrivet war ar busoù Breizh Go e Penn-ar-Bed bremañ. Daoust da-se n’eo ket aet ar politikerezh yezh war-raok. Gwasoc’h zoken, treut-tre eo programm Loïg Chesnais-Girard evit an dilennadegoù o tont. N’eus pal sifret ebet. Penaos mont war-raok en un doare sirius mod-se ?\nDegas a reomp da soñj ivez e c’houlenn Ai’ta ! Abaoe 15 bloaz bremañ brezhoneg dre gomz en trenioù hag en tiez gar, e-giz ma vez klevet Okitaneg e tren-buzuk Tolosa. Gant ar vretoned e vez paeet an trenioù hag an tiez-gar, reizh eo hor goulenn eta.\nUr c’hemenn diwall hon oa kaset e 2018 e-keñver politikerezh yezh Loig Chesnais-Girard. Daoust da-se ez eus bet galvet meur a stourmer d’an archerdi, goude ma ‘z eo bet douget klemm gant Rannvro Breizh.\nUr c’hazetenner eo a zo bet galvet zoken diriaou trement abalamour m’en deus heuliet an oberenn ! Da betra e c’hoari ar Rannvro gant kement-se ? Grevus eo pa vez galvet kazetennerien en un demokratelezh!\nDegas a ra Ai’ta ! da soñj o deus ar gwir ar c’hazetennerien heuliañ darvoudoù, harzoù-labour, manifestadegoù, hep bezañ direnket. Ur redi eo zoken evit bevañ en ur gevredigezh seder.\nPegoulz e paouezo an arloup-se a-enep kazeterien ha difennerien ar brezhoneg ?\nDaoust hag e c’hoari dre guzh Loïg Chesnais-Girard etre diskleriadennoù brav eus un tu ha obererezhioù rust eus an tu all ?\nDaoust hag eo Yvan ar Mevel, rener kabined galloudus Loïg Chesnais-Girard ha brudet evit bezañ a-enep ar brezhoneg hag a vag an aergelc’h amyac’h-se ?\n« Devomp ar Vonreizh !\nTi-Kêr Gwened : Ul logo divyezhek profet get Ai’ta! »


Kinnig | stumdi\nStumdi degemerabl – datadock 2017 / testeniekadur war ar stern (raktres 2018)\nAn aozadur stummañ Stumdi a respont da ezhommoù ur publik liesseurt c'hoant gantañ deskiñ, pe mont donoc'h gant ar Brezhoneg. Bastañ a ra d'an ezhommoù-se a-drugarez d'an 32 vloaz skiant-prenet hag ivez d'e servijoù aet war-du ar micherelaat (Melestradur, Kelenn, Heñchañ).\nSkipailh Stumdi (Ur pemzek implijad bennak) a zegemer bep bloaz ouzhpenn 350 stajiad etre miz Gwengolo ha Gouere war hor seizh lec'h staj : Aradon (56), Brest (29), Gwengamp (22), Landerne (29), Plañvour (56), Pondi (56) ha Sant-Brieg (22).\nSinet ez eus bet emglevioù etre Stumdi ha Skol-veur Brest, hini Roazhon II, hag an div skol-veur gristen e Aradon ha Gwengamp. Pal an emglevioù-se eo sikour hor stajidi evit lakaat o stummadur da dalvezout en o studioù.\nEzel eo Stumdi eus DAO (deskiñ d'an oadourien) hag ivez eus PRODUET E BREIZH ha keveler gant BREIZH 5/5.\nDiwar berradur « stummadur dibaouez » e teu anv Stumdi. Gallout a reer kompren ivez « Ti ar stummañ ».\nLedanaat plas ar Brezhoneg e bed al labour ha kreskiñ an niver a vrezhonegerien en ur ginnig stummadurioù diouzh ezhommoù pep hini.\nDaou stummadur hir, 840 eurvezh war ar Brezhoneg (stummadurioù micherelaat ha diplomus).\nStummadurioù 3 miz : "Emren e brezhoneg" (399 eurvezh) pe "Ober gant ar brezhoneg" (399 eurvezh),\nKalz stajoù berr teorikel pe tematek,\nPrantadoù stummañ diouzh ezhommoù an hiniennoù pe implijidi un embregerezh (goulennit hon teuliad : Echantillons de formations adaptées aux salariés),\nstummadurioù micher brezhonek war un dodenn resis (bugaligoù, skrivañ...)\nAr stummadur “Memor ar Brezhoneg” evit ar re o deus klevet Brezhoneg pa oant bihan.\nEvit muioc'h a ditouroù, kit war hor pajennoù stummadurioù.\nEmglevioù Stumdi ha talvoudekaat skiant-prenet hor stajidi